Studenti koji žele da upišu studije i studiraju u Italiji, a dolaze iz neke druge države članice Evropske unije ili Evropske ekonomske zone, nije potrebna studentska viza.\nStudenti trećih zemalja za odlazak na studije u Italiju moraju da apliciraju i dobiju studentsku vizu. Za programe koji traju do 3 meseca, državljanima Zapadnog Balkana nije potrebna viza, dok za programe koji traju duže od 3 meseca moraju da apliciraju za studentsku vizu, odnosno za nacionalnu vizu D.\nSvi međunarodni studenti, bilo da dolaze iz EU ili ne, moraju po dolasku u Italiju da apliciraju za boravišnu dozvolu koja ima daje pravo da legalno borave i studiraju u Italji.\nZa uspešan ishod aplikacije za vizu i odlazak na studije u Italiju, potrebno je ispuniti određene uslove:\nDa biste mogli da započnete proces upis na željene studije u Italiji, potrebno je da ispunjavaet uslov koji se tiče stečenog obrazovanja, odnosno da imate odgovarajući stepen obrazovanja koji je potreban za upis na studije.\nJedan od najvažnijih uslova za dobijanje studentske vize je dokaz o upisu na studije u Italiji. Dokument koji je potreban za apliciranje za vizu se naziva pozivno pismo fakulteta i predstavlja potvrdu da ste primljeni na studije.\nOrganizovan smeštaj u Italiji\nJoš jedan uslov za apliciranje za vizu je da ste organizovali smeštaj u Italiji, bilo da se radi o zakupu stana, studentskom domu ili smeštaju kod porodice ili prijatelja.\nJedan od uslova studentske vize je da dokažete da imate organizovano zdravstveno osiguranje za studije u Italiji. To može biti državno ili privatno osiguranje.\nFinansijska garancija je jedan od najvažnijih uslova studentske vize. Neophodno je dokazati da student finansijski stabilan i da neće biti na teretu države.\nStudent može da prikaže finansijsku garanciju na više načina:\nDokaz o dobijenoj stipendiji koji pokriva troškove školovanja i života.\nStudent može da prikaže da lično poseduje dovoljno finansijskih sredstava za prvih godinu dana studiranja i života u Italiji.\nStudent može da ima i sponzora u vidu člana uže porodice koji će na sebe da preuzme odgovornost za finansiranje studiranja i života u Italiji\nUslov dobrog karaktera i migracione istorije\nStudent treba da dokaže da nije osuđivan i da nije ranije bio odbijen za neku italijansku vizu.\nStudentska viza se izdaje na period od 4 meseca do godinu dana, nakon čega je zamenjuje boravišna dozvola za koju se aplicira odmah po dolasku u Italiju, nakon što se prijavi prebivalište.\nBoravišna dozvola se generalno izdaje na period od godinu dana, uz mogućnost da se produži, sve u skladu sa dužinom trajanja studija.\nSvi studenti u Italiji imaju pravo da rade pola radnog vremena tokom svojih studija, odnosno do 20 sati nedeljno. Državljani EU/EEZ mogu da rade i duže kada su raspusti ili praznici.\nDržavljani ostalih zemalja, da bi radili potrebno je da poseduju radnu dozvolu. Da bi dobili radnu dozvolu potrebno je da imaju ugovor o zaposlenju od neke italijanske kompanije.\nSvi međunarodni studenti u Italiji moraju biti osigurani za ceo period studiranja. Dokaz o organizovanom osiguranju je i jedan od uslova studentske vize.\nDržavljani EU/EEZ uglavnom mogu u Italiji da koriste osiguranje iz matične zemlje ukoliko imaju Evropski kartu zdravstvenog osiguranja.\nStudenti trećih zemalja čije se nacionalno osiguranje ne priznaje u Italiji moraju organizovati osiguranje pre odlaska na studije. Osiguranje može da se organizuje putem privatnih osiguravajućih kuća u matičnoj zemlji, zatim privatnih kuća u Italiji ili putem državnog italijanskog osiguranja.\nZa studentsku vizu se aplicira lično u ambasadi Italije u matičnoj zemlji. Potrebno je prvo online zakazati termin u ambasadi za podnošenje zahteva za vizu i predavanje dokumentacije.\nZa vizu je najbolje aplicirati što pre, čim se završi sa upisom, jer ceo proces može da potraje. Dobijanje termina u amabasadi može da traje par nedelja, a nekada i do 2 meseca, a procesiranje aplikacije za vizu generalno traje od 1 do 3 nedelje. Nakon dobijanja odluke o aplikaciji za vizu, student treba lično da preuzme pasoš i vizu u amabasadi Italije.\nPo dolasku u Italiju u roku od 8 dana, studenti su u obavezi da prijave svoj boravak i apliciraju za boravišnu dozvolu u lokalnoj policijskoj stanici ili pošti. Neki fakulteti nude mogućnost da se preko njih podnese zahtev za boravišnu dozvolu.\nVreme procesiranja zahteva može da traje i do 2 meseca.\nTaksa za procesiranje aplikacije za studentsku vizu iznosi 50 EUR i plaća se u gotovini u evrima kada se predaje zahtev za procesiranje aplikacije i potrebna dokumentacija.


Budžet Srpske za narednu godinu 3,2 milijarde KM\nPredsjednik Vlade Republike Srpske Željka Cvijanović rekla je da će budžet za narednu godinu biti nešto veći od ovogodišnjeg i kretaće se oko 3,2 milijarde KM.\n"Značajno manje se zadužujemo nego što vraćamo dug i to će biti karakteristika i za narednu godinu. Riječ je o omjeru 700 i 500 miliona i taj trend će biti nastavljen i ove godine", rekla je Cvijanovićeva novinarima nakon konsultacija o trenutnoj političkoj i ekonomskoj situaciji u Republici Srpskoj, kojima su prisustvovali i predsjednik Srpske Milorad Dodik i ministri finansija Zoran Tegeltija i unutrašnjih poslova Dragan Lukač.\n"Priprema se budžet, te ekonomska politika, odnosno program ekonomskih reformi, a ima i mnogo stvari oko kojih sada zauzimamo stavove, a rade se i konsultacije sa ministrima u vezi sa potrebama za sljedeću godinu", rekla je Cvijanovićeva.\nKad je riječ o sredstvima koja se izdavajaju za plate, Cvijanovićeva je napomenula da neće doći do otpuštanja radnika, te da su napravljene značajne uštede kroz smanjenje minulog rada i neke druge stvari.\n"Taj trend biće nastavljen i naredne godine. Ako posmatramo to u paketu reformske agende i svih onih obaveza koje su na sebe preuzeli svi nivoi vlasti, moram napomenuti da, kad je riječ o registru radnika i svega drugog, kod nas je to sve sppremno i samo je stvar kada ćemo usvajati takve stvari", rekla je Cvijanovićeva.\nOna je dodala da nema potrebe žuriti sa takvim dokumentima, ako se uzme u obzir činjenica da je sve blokirano na nivou BiH.\n"Nisu izvršene akcize, a da ne pričam o tome da tamo postoji nešto što je sasvim suprotno stavu MMf – a i uopšte Reformskoj agendi, tendencija da se povećava broj zaposlenih i da se povećavaju plate državnim službenicima", rekla je Cvijanovićeva.\nGvoreći o mandatime koje su Vladi Srpske dali funkcioneri Republičke uprave za geodetsko i imovinsko pravne poslove /RUGIP/, Cvijanovićeva je rekla da će se Vlada tim pitanjem baviti u ponedjeljak, 30. oktobra.\n"Institucija mora da nastavi nesmetano da radi, a da bi se to ostvarilo morate da imete ljude koji će popuniti te pozicije", rekla je Cvijanovićeva.


VLADIMIR GLIGOROV: Brz oporavak nije na vidiku - Nira Press\nPočetna » VLADIMIR GLIGOROV: Brz oporavak nije na vidiku\nZemlja ne može na duže vreme da se finansira pozajmicama od prijateljskih država i jednom ili drugom vrstom pomoći. Takođe, ne može trajno da uzima zajmove po kamatnoj stopi od 6,7 posto u evrima i 13, 14 posto u dinarima. Veoma je rizično hodati po tom rubu\nDa li i dalje mislite, kao što ste izjavili pre dva meseca, da je Srbija na rubu bankrota – pitanje je kojim smo započeli intervju za Magazin Biznis sa Vladimirom Gligorovim, istraživačem Instituta za međunarodne ekonomske studije u Beču. Njegov odgovor je glasio da se ništa nije promenilo nabolje u poslednja dva meseca. Zapravo, situacija je još i gora – objašnjava Gligorov:\n– Situacija je loša usled nedoumica oko odnosa sa Međunarodnim monetarnim fondom i oko brzine približavanja Evropskoj uniji. Ukoliko nameravano fiskalno prilagođavanje ne bude moguće ili dovede do produbljivanja recesije, doći će se u gori položaj od onoga od pre dva meseca. Zemlja ne može na duže vreme da se finansira pozajmicama od prijateljskih država i jednom ili drugom vrstom pomoći. Takođe, ne može trajno da uzima zajmove po kamatnoj stopi od 6,7 posto u evrima i 13, 14 posto u dinarima. Veoma je rizično hodati po tom rubu.\n• Može li se oceniti, na osnovu dosadašnjih poteza ekonomskih vlasti, u kom pravcu ide ekonomska politika i strategija nove Vlade Srbije? Šta Vi vidite kao osnovne elemente te ekonomske politike Vlade?\n– Ako se ceni po dosadašnjim merama, kratkoročni cilj je očuvanje likvidnosti države, pre svega dodatnim zaduživanjem i povećanjem nekih poreskih stopa. Najavljene su mere subvencionisanja kamata, što bi trebalo da ima za cilj poboljšanje likvidnosti preduzeća; to je rađeno i ranije sa neubedljivim rezultatima. Spoljna likvidnost bi eventualno trebalo da se podrži stendbaj programom sa Međunarodnim monetarnim fondom. Čini se i da se teži stabilizaciji kursa, politikom rezervi i višim kamatama, kako bi se olakšao finansijski položaj prezaduženih preduzeća, mada je to mač sa dve oštrice. Najavljuju se mere fiskalne konsolidacije i strukturnih reformi, ali ostaje da se vidi šta će i u kojoj meri od svega toga biti sprovedeno. Generalno, po prvim potezima bi se pre moglo reći da je ovo oprezna, a ne ambiciozna Vlada.


Privedeni demonstranti na početku Samita G20 - 15.11.2015, Sputnik Srbija\nMicić trojkom u poslednjoj sekundi doneo finale u Beogradu!\nPrivedeni demonstranti na početku Samita G20\nTurska policija privela 4 demonstranta na početku samita G20. 15.11.2015, Sputnik Srbija\nvesti, svet, antalija, turska\n12:40 15.11.2015 (Osveženo: 12:52 15.11.2015)\n© Sputnik / Mihail Klimentьev / Uđi u foto-galerijuSamit Briksa, Antalija\nTurska policija privela 4 demonstranta na početku samita G20.\nTurska policija je privela četiri demonstranta koji su želeli da prošetaju do mesta gde se održava samit G20 kako bi predali pismo liderima najrazvijenijih ekonomija sveta.\nPolicija je u mediteranskom gradu Antaliji sprečila četiri demonstranta iz levičarskih grupa koje se protive održavanju samita G20 da odu do obližnjeg luksuznog letovališta Belek, gde se sastaju svetski lideri, izvestila je agencija Anadolija.\nBombaš-samoubica razneo se na jugoistoku Turske\n15 Novembar 2015, 09:44\nGrupa je zatim održala demonstracije gde su učesnici protesta posedali na zemlju, pre nego što ih je policija uhapsila i privela u jedan sportski centar, koji je pretvoren u privremeni pritvorski centar tokom trajanja samita, navela je turska agencija, a preneo AP.\nNa dvodnevnom samitu u Turskoj, lideri Grupe 20 najrazvijenih ekonomija sveta (G20) razgovaraće ne samo o ekonomskim pitanjima već i o gorućim svetskim temama, kao što su rat u Siriji, izbeglička kriza i borba protiv terorizma.\nBRIKS za stvaranje antiterorističkog fronta\n15 Novembar 2015, 12:07\nMeđu glavnim temama prvog dana susreta biće borba protiv terorizma, naročito aktuelna posle napada u Parizu u petak, u kojima je, prema poslednjim podacima, poginulo najmanje 129 ljudi.\nSamit u Antaliji prate jake mere bezbednosti, uz angažovanje 13.400 policajaca, brojnih pripadnika obalske straže, dok je sam Belek proglašen crvenom zonom.\nMicić trojkom u poslednjoj sekundi doneo finale u Beogradu!19:46 UŽIVO Nastavlja se evakuacija iz Marijupolja, London proširio sankcije na ruske aviokompanije16:53


VREMEPLOV Svjedoci i dokazi da Rusi nisu obmanuti - Vijesti.me\nVREMEPLOV Svjedoci i dokazi da Rusi nisu obmanuti\nVlada CG pripremila je i dostavila Arbitražnom tribunalu u Frankfurtu odgovor na tužbu vlasnika KAP-a, potvrđeno je Vijestima. Rusi tužbom traže odštetu od oko 300 miliona eura, zbog toga što im Vlada navodno nije prikazala realno stanje imovine i sredstava u KAP-u i Rudnicima boksita prilikom prodaje.\nVlada je na više od 200 strana pripremila odgovor na tužbu Rusa. Sagovornik Vijesti iz vrha Đukanovićeve administracije tvrdi da odgovor sadrži brojne dokaze da Rusi neosnovano optužuju Crnu Goru.\nIz Vlade najavljujuju da će jedan broj ljudi iz Crne Gore svjedočiti u sporu, počevši od ministara i drugih članova Vlade koji su bili uključeni u proces privatizacije, ljudi iz bivše uprave KAP-a i drugi.\n“Uz pisane dokaze, i svjedoci će potvrditi da Rusi nikako nijesu mogli biti obmanuti, i da im je sve bilo predočeno”, tvrde u Vladi.


Za uključivanje BiH u projekte na Drini čeka se odgovor iz FBiH - Klix.ba\nbiznis Za uključivanje BiH u projekte na Drini čeka se odgovor iz FBiH\nZa uključivanje BiH u projekte na Drini čeka se odgovor iz FBiH\n13.2.2013. u 17:21\nMinistar vanjske trgovine i ekonomskih odnosa BiH Mirko Šarović potvrdio je danas da je putem Ambasade Italije u Bosni Hercegovini Ministarstvo dobilo upit u vezi sa zainteresiranošću za uključivanje BiH u regionalni energetski projekt u koji su se na osnovu sporazuma između Srbije i Italije o realizaciji projekata i hidroelektrana na Drini, uključile Crna Gora i Republika Srpska.\nŠarović je na pres-konferenciji kazao da Ministarstvo priprema odgovor prema Vijeću ministara BiH na osnovu poslaničkog pitanja, te naveo da još nema odgovora o zainteresiranosti Federacije BiH i njenih energetskih subjekata da pristupe tom energetskom projektu.\n"Italija traži da se u ovaj proces na određen način uključi i BiH, ne samo entitet Republika Srpska već i BiH uključujući i energetske potencijale FBiH i RS-a. Konačan epilog još se ne zna i ne mogu da procjenjujem zainteresiranost drugog entiteta u BiH", kazao je ministar Šarović.\nItalija i Srbija potpisale su u Rimu u oktobru 2011. sporazum o strateškoj saradnji u oblasti energije kojim je predviđena zajednička gradnja hidroelektrana na Ibru i Drini i izvoz električne energije preko Crne Gore i podvodnog kabla za Italiju. Tim sporazumom tada je najavljena i investicija u iznosu od 800 miliona eura za izgradnju hidroelektrana na Ibru i Drini.\n13h 59min 16


U Tegošnici je juče održano tradiocionalno takmičenje učenika osnovnih škola u poznavanju saobraćajnih pravila „Šta znaš o saobraćaju“, na kome se četvoro učenika plasiralo na okružno takmičenje\nKomentari su isključeni na Učenik Mateja Stanojević iz Vlasotinca najbolji poznavalac saobraćjnih pravila\nTakmičili su se učenici od četvrtog do osmog razreda, njih 56, iz škola u Vlasotincu, Svođu, Šišavi, Gložanu, Kruševici, Prisjanu i Tegošnici. Oni su bili podeljeni u dve kategorije i pokazivali su svoje znanje u rešavanju testova i u vožnji bicikala na poligonu koji simulira saobraćajne situacije sa kojima se sreću u svakodnevnom životu.\n„Ove godine odlučili smo da pored bicikla, najboljem učesniku darujemo i tablet računar. Trudićemo se da svake sledeće godine iznenađujemo učenike novim i drugačijim poklonima. Neka oni budu i vid motivacije i poziv na druženje u ovako prijatnom ambijentu“, rekao je direktor Ratko Ilić.\n„Opština Vlasotince je i ove godine, kao i prethodnih, podržala ovo takmičenje, kroz koje deca, ne samo da uče, već i stiču nova poznanstva i grade prijateljstva“, dodao je predsednik vlasotinačke opštine Zoran Todorović.\nTakmičenje učenika osnovnih škola u poznavanju saobraćajnih pravila „Šta znaš o saobraćaju“ ove godine po 49. put organizovao je Auto-moto savez Srbije, uz podršku Ministarstva prosvete, nauke i tehnološkog razvoja, Ministarstva unutrašnjih poslova, Društva nastavnika tehničkog obrazovanja Srbije, škola i sponzora. Škola domaćin organizovala je prevoz učenika, obroke i, kako kažu, divan dan u prirodi.\nDesetak kupatila potpuno je poplavljeno i uništeno u jednoj od zgrada u leskovačkom naselju Dubočica, a stanari tvrde da su nemoćni i da niko ne želi da im reši ovaj problem, iako redovno plaćaju održavanje zgrade. (više…)\nVRANJE – Gradonačelnik Vranja i lider vranskih socijalista Zoran Antić poručio je potpredsdnici SNS i aktuelnoj ministarki Zorani Mihajlović da u Vranju može biti samo jedan gradonačelnik i da je taj čovek zapravo - on. (više…)\nLESKOVAC – Učenici petog razreda Osnovne škole „Josif Kostić“ danas su održali humanitarni ulični rok koncert i napunili kutiju sa dobrovoljnim prilozima Leskovčana za lečenje teško bolesne dvogodišnje Une Savić iz Beograda. (više…)\nSudar motocikla i vozila na Čamurlijskom putu – dve osobe povredjene\nNIŠ -Dve osobe povredjene su u udesu na Čamurlijskom putu juče oko 17,30 minuta, saznaje Jugmedia u niškoj Hintoj pomoći. (više…)


Priznanje za hotel Sheraton Novi Sad - News - Turistički svet\nPriznanje za hotel Sheraton Novi Sad\nDirektor hotela Sheraton Novi Sad Novak Bojanić i direktorka prodaje i marketinga hotela Sheraton Novi Sad Senka Prijović\nPored ove ugledne nagrade, hotel Sheraton Novi Sad je dobio i deset zlatnih medalja iz različitih kategorija, od vizuelnog izgleda objekta, preko izuzetnog kvaliteta usluga Spa centra i kongresnog prostora, do vrhunskog kvaliteta usluge u restoranu “Peppermint”. Na svečanosti “Veče šampiona”, u Master Centru Novosadskog sajma, nagradu je primio direktor hotela Novak Bojanić.\n- Veoma smo ponosni što smo dobili ovo prestižno priznanje u našem gradu, koje predstavlja veliku satisfakciju za veliku trud koji smo uložili da bi podigli kapacitete našeg hotela i učinili ga prepoznatljivim na turističkoj mapi Novog Sada i čitavog regiona - naveo je Bojanić.\nHotel Sheraton Novi Sad dobio je u maju 2019. godine i „Kapiju uspeha“, priznanje Privredne komore Vojvodine za kvalitet ugostiteljskih i turističkih usluga. Hotel Sheraton u Novom Sadu investicija je MK Group vredna 12 miliona evra i deo je strategije širenja hotelskog biznisa ove kompanije na najatraktivnijim lokacijama u regionu.


Medikom donirao reagens za tromjesečni šećer za 650 pacijenata | Trebinje Danas\nMedikom donirao reagens za tromjesečni šećer za 650 pacijenata\n29.10.2018. u 19:16\nBijeljinska firma "Medikom" obezbijedila je reagens za analizu tromjesečnog šećera za 650 pacijenata Bolnice Trebinje, potvrdio je Srni direktor ove ustanove Borislav Grubač.\nGrubač je istakao da će se analize uraditi u okviru Službe za laboratoriju trebinjske Bolnice.\n"Pacijenti su u obavezi samo da ponesu uputnicu porodičnog ljekara", pojasnio je Grubač.\nOva donacija realizovana je uz podršku gradonačelnika Trebinja Luke Petrovića.\nZahvaljujući ranijoj saradnji, firma "Medikom" je nedavno donirala 200 aparata za mjerenje nivoa šećera u krvi i nekoliko hiljada dijagnostičkih trakica za članove Udruženja dijabetičara sa područja grada.


7 10 Prvi Kup Kralja\nponedeljak, 07 oktobar 2019 15:20\nPrvi turnir u fudbalu\npod nazivom „Kup Kralja“\nPokret obnove Kraljevine Srbije (POKS) organizovao je u subotu Prvi turnir u fudbalu pod nazivom „Kup Kralja“, u čast Viteškog kralja Aleksandra I Karađorđevića, a pod pokroviteljstvom NjKV princa Vladimira Karađorđevića, unuka kralja Aleksandra Ujedinitelja.\nIzvlačenje startnih grupa za početak turnira i početni udarac izveo je promoter manifestacije i specijalan gost organizatora, Dušan Savić, srpska fudbalska legenda.\nPrvi kraljev pehar osvojio je tim monarhista iz Temerina, u konkurenciji od 12 ekipa iz Sombora, Beograda, Novog Sada, Kruševca, Kragujevca, Šapca, Sremske Mitrovice, tim Zapadnobački okrug koga čine Kula, Apatin i Odžaci, Bečeja, Knjaževca i Požarevca. Zahvaljujući Jovanu Joci Otaševiću, takmičari iz Beograda su imali prilike da igraju u kraljevsko plavoj boji dresova Kraljevine Jugoslavije, baš onakve kakve su nosili fudbaleri beogradskog „BSK“ u Montevideu.\n„Kup Kralja“ je imao humanitarni značaj, jer su posetioci mogli da ostave dobrovoljni prilog, koji će POKS narednih dana darovati Milici i Mihajlu Lukić, jednoj od porodica koje izuzetno teško žive. Ovaj turnir će se organizovati i narednih godina, u nameri da bude tradicionalna manifestacija, koja okuplja sve monarhiste, poštovaoce srpske istorije, Kraljevine Srbije, tradicionalnih i porodičnih vrednosti i fudbala.


JAVNI POZIV NEVLADINIM ORGANIZACIJAMA ZA PREDLAGANJE KANDIDATA ZA ČLANA RADNE GRUPE ZA IZRADU TEKSTA PRIJEDLOGA ZAKONA O NACIONALNOM BRENDU\nNa osnovu člana 9 Uredbe o načinu i postupku ostvarivanja saradnje organa državne uprave inevladinih organizacija ("Sl. list CG", br. 7/2012), Ministarstvo ekonomije upućuje Javni poziv nevladinim organizacijama za predlaganje kandidata za člana Radne grupe za izradu teksta Prijedloga zakona o nacionalnom brendu.\nPravo predlaganja kandidata za člana Radne grupe imaju nevladine organizacije čije je područje djelovanja oblast nacionalnog brendiranja.\nNevladina organizacija dužna je da, uz prijedlog kandidata za člana Radne grupe, dostavi:\nnije član organa političkih partija (glavnih odbora, izvršnih odbora, predsjedništava i sl.), javni funkcioner, državni službenik, odnosno namještenik;\nVLADA CRNE GORE, Ministarstvo ekonomije, Rimski trg 46, 81 000 Podgorica, sa napomenom: "Predlaganje kandidata za člana Radne grupe za izradu teksta Prijedloga zakona o nacionalnom brendu".\nMinistarstvo će, u roku od tri dana od isteka roka za dostavljanje prijedloga, objaviti listu kandidata koji su predloženi za članove Radne grupe, sa nazivima nevladinih organizacija koje su ga predložile.\nMinistar ekonomije će u roku od pet dana od objave liste kandidata koji su predloženi za člana Radne grupe, izabrati onog kandidata za koga je dostavljeno najviše prijedloga nevladinih organizacija.\nEventualna pitanja oko postupka predlaganja kandidata za člana Radne grupe, mogu se dostaviti elektronskim putem, na adresu: marija.cvorovic@mek.gov.me.\nIzvor: Vebsajt Ministarstvo ekonomije, 03.11.2015.


RTCG - Radio Televizija Crne Gore - Nacionalni javni servis :: Tenis :: Bili Džin King brani Serenu Vilijams / print=true\nDVOSTRUKI STANDARDI 09. 09. 2018. 18:15 >> 19:03 0\nLegendarna američka teniserka Bili Džin King pokušala je danas da odbrani sunarodnicu Serenu Vilijams, poslije njenog ponašanja u porazu u finalu Otvorenog prvenstva SAD u Njujorku, rekavši da se u tenisu primjenjuju dvostruki standardi.\nVilijams je sinoć izgubila od japanske teniserke Naomi Osake sa 2:6, 4:6 u finalu US opena. Ona je u drugom setu nazvala sudiju Karlosa Ramosa "lopovom", tri puta je prekršila pravila, oduzet joj je poen pošto je razbila rektet, a zatim i gem zbog uvreda sudiji.\n"Ja ne varam da bih pobijedila. Radije bih izgubila. Samo da znate. Dugujete mi izvinjenje. Nikada u životu nijesam varala. Imam ćerku, stojim iza onoga što je pravilno i nikada nijesam varala", rekla je sudiji osvajačica 23 grend slem titule.\nRamos je procijenio da je Vilijams prekršila pravila time što je dobijala savjete od trenera Patrika Muratoglua, što je teniserku razbjesnilo. Ona je poslije meča rekla da je seksistička odluka o oduzimanju gema, pošto smatra da se to ne bi dogodilo da je u pitanju bio neki teniser.\nLegendarna Bili Džin King navela je da se u tenisu primjenjuju dvostruki standardi.\n"Savjeti trenera bi trebalo da budu dozvoljeni u tenisu. To nije slučaj, a kao rezultat toga, igračica je kažnjena zbog postupaka trenera. To nije trebalo da se dogodi. Kada su žene emotivne one su "histerične" i kaznite ih zbog toga. Kada muškarac uradi isto, on je "otvoren" i ne dobije kaznu. Hvala Serena Vilijams što je istakla dvostruke standarde. Potrebno je da se čuje više takvih glasova", navela je King.


Dani korejske kulture u BeograduDani korejske kulture u Beogradu | Beograd news Dani korejske kulture u Beogradu | Beograd news\nDani korejske kulture u Beogradu\nProgram će se odvijati na više lokacija, a obuhvatiće koncerte, izložbe, operu, modne i kulinarske događaje, predavanja o jeziku i kulturi, politički seminar i prezntaciju popularne korejske kulture.\nAutor:\tDanijela Radojević\t18.05.2017.\nAmbasada Republike Koreje organizovaće od 20. maja do 14. juna u Beogradu i Novom Sadu “Dane korejske kulture”. Cilj programa je promocija kulture te nama daleke zemlje, ali i stvaranja jačih veza između korejskog i srpskog naroda.\nManifestacija pod sloganom „Skokni do Koreje“ ima za cilj da promoviše kulturu ove nama daleke zemlje, ali i stvaranje jačih veza između korejskog i srpskog naroda.\nOrganizator posebno izdvaja iz programa izložbu tradicionalne korejske nošnje – hanbok dizajnerke Hesun Li, koja je svoje kreacije nedavno prikazala i u muzeju Luvr u Parizu. Li će svoj rad premijerno predstaviti srpskoj publici u „Noći muzeja“, 20. maja, u UK „Parobrod“, a cela postavka biće izložena na istom mestu od 23. do 31. maja.\nIzložbeni deo upotpuniće umetnički duo iz Koreje, Šinsung Bak i Kimjong Huna, koji učestvuju i u projektu „Art&Science“ Centra za promociju nauke, do 25. maja u Kulturnom centru Beograda i od 7. juna u Naučnom klubu CPN-a.\nBeograđani će imati priliku da se upoznaju sa korejskom pop kulturom 28. maja u KC „Rex“ gde će od 10.00 do 22.00 biti održan program „Korea All Day Long“, a obuhvatiće K-Pop plesnu radionicu, kviz, pevanje (norebang), animacije, gledanje korejskih tv drama, takmičenje u govorništvu na korejskom jeziku.\nBend Tago, koji je već zadivio evropsku publiku na festivalima poput edinburškog, nastupiće 14. juna u Dvorani Doma sindikata na kraju manifestacije.\nZa 27. maj u Manakovoj kući najavljena je degustacija korejskih specijaliteta i prezentacija „đanći“ običaja (porodična okupljanja oko hrane).\nFestival „Dani korejske kulture“ organizuje Ambasada Republike Koreje u Srbiji u partnerstvu sa Korejskom fondacijom.\nUlaz na sve događaje je besplatan, ali će za neke od događaja posetioci morati da najave svoj dolazak ili preuzmu svoje besplatne ulaznice.\n2017BeogradDani korejske kulture\nAutor:\tDanijela Radojević\t- May 18, 2017\nAutor:\tBeograd News\t- May 19, 2017


Pregovori studenata i Vlade blizu rešenja, u novoj školskoj godini predavanja na daljinu - Izazov\nPregovori studenata i Vlade blizu rešenja, u novoj školskoj godini predavanja na daljinu\nRadio-televizija Srbije 10. septembra 2020. 21:45\nProrektor Univerziteta u Beogradu Petar Bulat rekao je za RTS da misli da su pregovori studenata, predstavnika Vlade i univerzitetâ blizu konačnom rešenju, ali da još uvek nije sve finalizovano.\n"Očekujemo da to sutra bude gotovo i nadam se da će studenti to i da prezentuju. Oni su se borili, pa je onda red i da oni prezentuju taj svoj uspeh u pregovorima. Moram da kažem da su to razgovori ljudi koji se bore za iste stvari – za kvalitet nastave i da imamo što bolje stručnjake u budućnosti", rekao je Petar Bulat tokom gostovanja u Beogradskoj hronici.\nGovoreći o predlogu studenata da se umanji cena školarine, Bulat je naveo da je to "dosta klizavo pitanje" zbog toga što misli da naša javnost jako slabo poznaje odnos finansiranja studija.\n"Imamo budžetske studije, imamo studije koje se nazivaju samofinansirajuće, a u stvari su sufinansirajući studenti, jer iznos školarina o kojima govorimo su veoma niski. Kada smanjujemo nešto što inače nije ekonomski zasnovano onda dolazimo do situacije da fakulteti uopšte ne mogu da se organizuju", kazao je prorektor Univerziteta u Beogradu.\nDodao je da školarina, kada se podeli na mesečne rate, iznosi oko 6.000 dinara mesečno.\n"Mnogi plaćaju svojoj deci časove engleskog jezika ili nekog drugog jezika u tom iznosu mesečno", kazao je Bulat.\nIstakao je da misli da će biti nekih korekcija školarina, tamo gde bude bilo osnova.\n"Ja ću reći nešto što se možda neće dopasti studentima. Država dosta investira u obrazovanje i omogućava većini studenata, sedamdeset posto ima mogućnost da studira na budžetu i oni koji se nisu upisali na budžet, imaju mogućnost da se upišu tokom sledeće godine na budžet", naveo je Petar Bulat.\nNaveo je da će možda biti preporuka fakultetima za smanjenje školarina, ali da o naredbama da to učine nema govora.\nFakulteti dobili preporuke za onlajn nastavu\nKada je reč o onlajn predavanjima tokom naredne akademske godine, Bulat je naveo da je juče održana sednica Senata Univerziteta kojoj su prisustvovali dekani svih fakulteta na kojoj su dobili preporuke o tome kako treba da izgleda onlajn nastava.\n"Između ostalog smo i rekli da samo pauerpoint prezentacija nije onlajn nastava studentima", rekao je Petar Bulat.\nDodao je da je predlog da predavanja budu onlajn, a da će klasičnih predavanja biti tamo gde bude bilo bezbedno.\n"Vežbe će biti u manjim grupama. Vežbe će biti to mesto interakcije, ali ćemo raditi na tome da pojačamo interakciju i tokom onlajn predavanja, da podelimo i njih u manje grupe", istakao je Bulat.\nNaveo je da je tokom leta održana edukacija nastavnika kako bi se onlajn nastava izvela na što bolji način.\nBulat je podsetio da su neki fakulteti u martu prešli na onlajn predavanja u roku od nedelju dana i rekao da je jako važno da dobiju povratne informacije o onlajn nastavi tokom nove školske godine.\n"Studenti imaju više načina da izraze svoja očekivanja i nezadovoljstvo pruženim kvalitetom usluge. Svakako, to je direktno prema nastavniku, direktno prema dekanu ili preko studentskih predstavnika", rekao je Bulat.\nGovoreći o onlajn polaganju ispita, prorektor Univerziteta u Beogradu naveo je da zakon predviđa da se ispit odvija isključivo u sedištu visokoškolske ustanove.


MEPG i EK održali prvu regionalnu radionicu u oblasti monitoringa radioaktivnosti – Agencija za zaštitu životne sredine\nMEPG i EK održali prvu regionalnu radionicu u oblasti monitoringa radioaktivnosti\nMinistarstvo ekologije, prostornog planiranja i urbanizma, u saradnji sa Evropskom komisijom, održalo je prvu regionalnu TAIEX radionicu u Podgorici i oblasti monitoringa radioaktivnosti. Radionici su, pored predstavnika nadležnih institucija/administracija Zapadnog Balkana, prisustvovali visoki predstavnici Evropske komisije (DG NEAR, DG ENER, DG INTPA i JRC) i eksperti iz Belgije, Austrije i Hrvatske.\nRadionicu je otvorila ministarka ekologije, prostornog planiranja i urbanizma, Ana Novaković Đurović saopštivši da rat u Ukrajini obavezuje sve nas da zajednički jačamo nuklearnu sigurnost, zbog dobrobiti sadašnjih i budućih generacija. Kako je dodala, pored zaštite životne sredine i zatvaranja Poglavlja 27, Ministarstvo, u okviru svojih nadležnosti, daje snažan doprinos i u okviru Poglavlja 15 -Energetika kako bismo ojačali režim zaštite od jonizujućeg zračenja, radijacione i nuklearne sigurnosti i bezbjednosti.\nDirektor za Istočno susjedstvo i izgradnju institucija i predstavnik Evropske komisije, Lorens Meredit, saopštio je da je zadovoljan što radionica okuplja eksperte članica EU i zemlje Zapadnog Balkana kako bi razmijenili znanja, iskustva i dobru praksu. “Radionica ove vrste može predstavljati dodatni podsticaj i korak bliže ka Evropskoj uniji za zemlje Zapadnog Balkana”, poručio je tokom izlaganja.\nCilj regionalne radionice je: analiza stanja u obavljanju monitoringa radioaktivnosti životne sredine; prepoznavanje potreba za daljim jačanjem administrativnih i tehničkih kapaciteta za sprovođenje monitoringa u državama Zapadnog Balkana u skladu sa obavezama iz pravne tekovine Evropske unije; jačanje regionalne saradnje i umrežavanja u oblasti radijacione i nuklearne sigurnosti, kao i razmjena iskustava.\nRadionicom predsjedava Tamara Đurović, rukovoditeljka Direkcije za vazduh, vodu i zemljište u MEPPU.


Lavrov: SAD rizikuju da izazovu eskalaciju sa Severnom Korejom\n► Lavrov: SAD rizikuju da izazovu eskalaciju sa Severnom Korejom\nRuski ministar spoljnih poslova Sergej Lavrov upozorio je danas svog američkog kolegu Reksa Tilersona da Vašington rizikuje da izazove "neprihvatljivu eskalaciju" tenzija sa Severnom Korejom, saopštilo je rusko ministarstvo spoljnih poslova.\nU telefonskom razgovoru sa američkim državnim sekretarom Lavrov je ocenio da je "neprihvatljiva eskalacija tenzija na korejskom poluostrvu čemu vode američke vojne pripreme u regionu", navodi se u saopštenju.\nLavrov se založio za to da se razlike rešavaju "isključivo diplomatskim putem".\nAmerički predsednik Donlad Tramp je u subotu ocenio da su diplomatski napori prema Severnoj Koreji do sada uvek bili neuspešni. "Žao mi je ali ima samo jedna stvar koja deluje", dodao je Tramp ali nije precizirao koja.\nSAD i Severna Koreja u septembru su organizovali vojne vežbe blizu teško militarizovane granice sa Severnom Korejom.\nKina je predložila plan, koji je Rusija podržala, koji predviđa suspenziju sevenokorejskog programa nuklearnog naoružanja u zamenu za prekid američkih vojnih vežbi u regionu.\nAmerički predsednik Donald Tramp odložio je objavljivanje niza dokumenata povezanih s početkom istrage FBI o navodnom ruskom mešanju u američke izbore, pošto su ga pravosudni organi zamolili...\nDačić stigao u Banjaluku, gde će razgovarati sa Lavrovom\nMinistar spoljnih poslova Srbije Ivica Dačić stigao je u Banjaluku, gde će prisustvovati sastanku najviših zvaničnika Republike Srpske i šefa ruske diplomatije Sergeja Lavrova.


Tradicionalni, sedmi "SAČ FEST" u Novoj Gajdobri\nNaslovna Društvo Manifestacije Tradicionalni, sedmi „SAČ FEST“ u Novoj Gajdobri\nPrijave do 17. maja.\nTradicionalni, sedmi po redu „SAČ FEST“ se i ove godine održava u Novoj Gajdobri i to 20. maja u organizaciji Udruženja građana.\n– Očekujemo pedesetak ekipa iz Srbije, Bosne i Hercegovine, Slovenije i Austrije. Svake godine se trudimo da budemo bolji od prethodne manifestacije, kaže jedan od organizatora Gojko Kuljić.\nNa manifestaciji će biti kulturno-umetnički program i sportska takmičenja, a početak je 20. maja u 12 časova. Prijave ekipa se primaju do 17. maja, a sve dodatne informacije zainteresovani mogu dobiti na telefone 069/762-506 (Aleksandar Samardžić) ili 065/276-20-95 (Stefan Soldo).\nU organizaciji Saveta Mesne zajednice Nova Gajdobra u ovom selu je počelo obeleževanje seoske i hramovne slave Sveti Vasilije Ostroški „Dani Svetog Vasilija Ostroškog“. Manifestacija je počela 8. maja, a okončava se 13. maja. Počela je u utorak radionicom izrade ukrasnih i mirisnih sapuna i ručnih radova u realizaciji Saveta za rodnu ravnopravnost Opštine Bačka Palanka, a u sredu je u sali OŠ „Aleksa Šantić“ izvedena dečja predstava „Ars liberija“.\nU četvrtak je na sportskim terenima u centru sela organizovano takmičenje u poznavanju saobraćaja i poligonska vožnja u realizaciji Komisije za saobraćaj Opštine Bačka Palanka, a u petak su u sali O „Aleksa Šantić“ održani veče poezije i izložba fotografija Nikole Janičića iz istorije sela.\nManifestacije Nova Gajdobra\nSač fest Nova Gajdobra\nPrethodni tekstNIS traga za ležištima nafte i gasa i kod Bačkog Petrovca\nSledeći tekst2CELLOS nastupaju na finalu Lige šampiona


Predsednica Vlade Republike Srbije Ana Brnabić izjavila je danas, nakon plenarnog sastanka Procesa saradnje JIE u Antaliji, da su na ovom skupu jednoglasno usvojeni Zajednička deklaracija, Strateški dokument za Jugoistočnu Evropu, kao i godišnji izveštaj Saveta za regionalnu saradnju.\nBrnabić je u obraćanju novinarima istakla da su plenarni sastanak obeležile dve stvari – činjenica da je i Priština glasala za sve dokumente, iako je u njima Kosovo označeno sa zvezdicom, kao i to što se predsednica privremenih prištinskih institucija Vjosa Osmani u jednom trenutku pozvala na Briselski sporazum.\nOna je ukazala na to da je u Strateškom dokumentu za Jugoistočnu Evropu, na svakom mestu gde se pominje „Kosovo“, ono, pored zvezdice, označeno i fusnotom.\nPored toga, kako je prenela, zanimljivo je da se Osmani čak u jednom trenutku pozvala na Briselski sporazum i rekla da po njemu ne ide fusnota svaki put, već samo prvi, kad se pominje „Kosovo“.\nSada vidimo da se prištinska strana poziva na Briselski sporazum, a kada im ne odgovara, onda to ne postoji. Zbog toga se nadam da će se konačno vratiti Briselskom sporazumu, pre svega da formiraju Zajednicu srpskih opština, istakla je premijerka.\nTo je, kako je ocenila, danas bilo konstruktivno sa njihove strane, i potpuno suprotno svemu što se čulo u prištinskom parlamentu – da neće dopuštati usvajanje takvih dokumenata.\nBrnabić je prenela da je sastanak sa predsednikom Turske Redžepom Tajipom Erdoganom bio jako dobar, i da je tom prilikom predsedniku Republike Aleksndru Vučiću još jednom upućen poziv da što pre poseti tu zemlju.\nOna je navela da je dogovorena skorašnja poseta ministra spoljnih poslova Turske Mevluta Čavušoglua Srbiji, koja će verovatno biti realizovana do kraja avgusta.\nPremijerka je prenela da je na sastanku bilo reči o daljoj političkoj i ekonomskoj saradnji, navodeći da je trgovinska razmena Srbije i Turske 2020. godine dostigla rekordnih 1,320 milijardi evra.\nBrnabić je istakla i da je Erdogan pričao o dodatnom interesovanju turskih investitora za Srbiju, ocenivši da su investitori iz te zemlje na mnogo načina bili posebni i specifični, jer su dolazili u najnerazvijenije delove Srbije, gde su bila najpotrebnija radna mesta.\nNa tome sam posebno zahvalila Erdoganu. Oni su nam pokrivali oblasti koje nijedan drugi investitor nije, ali oni su i dalje zaineteresovani i verujem da će se i turske investicije menjati i da će ih biti još više, navela je ona.\nIstovremeno, predsednica Vlade je saopštila da je poruka Srbije na samitu Procesa saradnje u Jugoistočnoj Evropi bila jasna, a to je da samo jaka regionalna saradnja i bolje povezivanje regiona može da pomogne da se brzo oporavimo od posledica krize izazvane pandemijom COVID-19.\nOna je navela da je Srbija posvećena regionalnim projektima, pre svega, infrastukturnim, za bolje putno i železničko povezivanje.\nAli apelujemo i na EU da se ''zeleni koridori'', uspostaljeni između zemalja i regiona Zapadnog Balkana, prošire na susede koji su članice EU, da imamo bolju usklađenost na graničnim prelazima, sa više elektronskih sertifikata, poručila je Brnabić.\nSrbija će, kako je navela, uložiti dodatna sredstva u fizičko proširivanje graničnih prelaza da bismo bili efikasniji.\nPrema njenoj oceni, dobro je da se inicijativa koju je pokrenuo predsednik Srbije Aleksandar Vučić – takozvani ''mini Šengen'', odnosno četiri slobode, proširi na čitav region Zapadnog Balkana, jer je potrebno da imamo što efikasniji protok robe, ljudi, usluga i kapitala, zato što od toga zavisi budućnost i naša konkurentnost.\nIzvor i foto: www.srbija.gov.rs


DAN MUZEJA JUGOSLAVIJE BIĆE OBELEŽEN NIZOM PROGRAMA I SLOBODNIM ULAZOM ZA SVE POSETIOCE - LookerWeekly.com magazin\nDan Muzeja Jugoslavije ove godine će biti obeležen nizom programa od 28. novembra do 2. decembra. Povodom 75 godina od kraja Drugog svetskog rata, publiku očekuje video prenos kustoskog vođenja kroz intervencije na stalnoj postavci, onlajn diskusija „Sloboda narodu!”, kao i emitovanje nastupa benda „Fish in Oil”, koji će izvoditi repertoar revolucionarnih pesama.\nDrugog decembra biće otvorena i gostujuća izložba „Alan Ford trči počasni krug”, na kojoj će biti prikazane 152 originalne table ovog stripa koji je ostvario značajan uticaj na jugoslovensku popularnu kulturu.\nU subotu, 28. novembra, program će biti u znaku obeležavanja 75 godina od kraja Drugog svetskog rata. Od 14 časova publika će na jutjub kanalu Muzeja moći da prati prenos vođenja kroz kustoske intervencije, koje su na stalnoj postavci realizovane upravo ovim povodom. Kustosi će približiti publici predmete koje su izdvojili i kroz njih će akcentovati konkretne istorijske trenutke i važne društvene pojave iz ovog perioda. Link za praćenje je: https://youtu.be/UuULERXCp8Y\n„TANJUG javlja, rat je završen” i „Sloboda narodu!”\n„Fish in Oil” iz Muzeja Jugoslavije\nPut oko sveta za najmlađe\n16. Festival evropskog dugometražnog dokumentarnog filma „7 veličanstvenih“ će se održati od 21. do 24. decembra 2020. u Kombank Dvorani. Festival otvara najnoviji film jednog od najznačajnih svetskih majstora...\nPutujuće i online izložbe, viretuelna realnost, video i escape room igre… Francuski institut u Srbiji i ove jeseni priređuje manifestaciju Digitalni novembar, koja nudi raznovrsni program. Ovaj festival digitalnih...


Lideri G7: Dogovor o slobodnoj trgovini SAD i EU do kraja godine - Sputnjik Srbija\n01:39 04 Jul 2020\n14:48 08.06.2015 (osveženo 16:19 05.10.2015) Preuzmite kraći link\nLideri G7 samita u Nemačkoj izrazili su danas neophodnost da se do kraja godine postigne dogovor između Evropske unije i Sjedinjenih Američkih Država.\nPredsednik SAD Barak Obama pokušao je na marginama samita da progura svoj plan da se ubrzaju prilično spori pregovori o kontroverznom Transatlantskom trgovinskom i investicionom partnerstvu (TTIP) u svetlu rastućeg neslaganja sa obe strane Atlantika.\nObama se, ranije danas, već privatno sastao sa britanskim premijerom Dejvidom Kameronom i nemačkom kancelarkom Angelom Merkel. Frustriran je jer su razgovori između SAD i Evropske unije usporili i postoji mogućnost da dogovor ne bude postignut tokom trajanja njegovog predsedničkog mandata.\nBritanski zvaničnici rekli su agenciji AFP da je Kameron podsticao lidere G7 da sklope dogovora do kraja godine.\nMerkelova je, u intervjuu za nemačku televiziju, rekla da bi želela da radi na dogovoru „u petoj brzini“. U drugom intervjuu, rekla je da su Obama i ona razgovarali o trgovini tokom privatnog razgovora „jer i američki predsednik zna da sigurno postoji rezerva sa nemačke strane“.\nProtivnici TTIP-a u SAD kažu da bi sporazum o trgovini mogao da ublaži finansijske regulative.\nSenatorka Elizabet Voren kaže da bi usklađivanje finansijskih regulativa SAD i EU moglo da dovede do trke ka ponoru i da potkopa američki zakon iz 2010. godine koji je pooštrio ograničenja velikim bankama.\nDva miliona Evropljana protiv dogovora\nViše od dva miliona Evropljana potpisalo je peticiju protiv kontroverznog Sporazuma o slobodnoj trgovini između Evropske unije i Sjedinjenih Američkih Država, od kojeg korist, prema kritičarima, imaju samo velike korporacije, a ne građani.\nEvropska komisija u sredu treba da glasa o rezoluciji o Sporazumu o transatlantskom trgovinskom i investicionom partnerstvu (TTIP)\nProšlog meseca, aktivisti Evropske građanske inicijative „Stop TTIP“ pozvali su EK da glasa protiv dogovora kojim se utvrđuje rešavanje spora investitora i države, jer favorizuje strane investitore, kako tvrde aktivisti.\nAktivisti su u više navrata isticali da je Sporazum dogovaran u tajnosti, bez stručnog nadzora i nadzora EK.\nOva grupa građana se takođe protivi dogovoru o slobodnoj trgovini sa Kanadom, poznatom kao Sporazum o sveobuhvatnoj ekonomskoj trgovini.\nprotivljenje, aktivisti, TTIP aranžman, evropa


ARHIVA - Predsednik Kosova Hašim Tači\nObjavljivanje predloga optužnice protiv Hašima Tačija i Kadrija Veseljija samo nekoliko dana pre susreta predstavnika Beograda i Prištine u Vašingtonu nije slučajnost, smatraju pojedini analitičari na Kosovu. Postoji i uverenje da Kosovo ulazi u novu političku krizu, jer bi predsednik Kosova Hašim Tači trebalo da podnese ostavku.\nI premijer Kosova Avdulah Hoti je u četvrtak obavestio specijalnog izaslanika predsednika SAD Ričarda Grenela da ne može da prisustvuje sastanku 27. juna u Beloj kući sa predstavnicima Srbije.\nPolitikolog Ramuš Tahiri smatra da nikakvi centri moći nisu uticali na objavljivanje predloga optužnice protiv Hašima Tačija i Kadrija Veseljija, već da je to, prema njegovim rečima, samostalno uradio tužilac Specijalizovanog tužilaštva u Hagu. On je za Glas Amerike kazao da trenutno najveću štetu od objavljivanja predloga te optužnice imaju Beograd i Priština.\nPolitička šteta je ta što će, kako kaže, Hašim Tači morati iz moralnih razloga da podnese ostavku, posle čega Kosovo ulazi u novu političku krizu koja će rezultirati raspisivanjem vanrednih parlamentarnih izbora. Dijalog između Kosova i Srbije je prema njegovim rečima sada prekinut na najmanje godinu dana.\n„To je nož u leđa Americi, administraciji Trampa i samom Grenelu, ali i evropskoj zajednici, jer sad niko ne može da računa da će izbaciti predsednika Tačija iz razgovora ili pregovora, a da će upasti Hoti. To je zbog toga što Hoti ima krnju vladu i ne može snositi odgovornost, da on u ovoj situaciji vodi dijalog. Jedino su dijalog mogli voditi zajedno sadašnji predsednik i sadašnji premijer uz podršku i prethodne stranke Demokratske partije Kosova, iz koje je potekao Hašim Tači“, rekao je Tahiri.\nPolitikolog Stefan Filipović smatra da nije slučajno što je predlog optužnice protiv Hašima Tačija i Kadrija Veseljija objavljen pred susret predstavnika Beograda i Prištine u Vašingtonu. On smatra da su najverovatnije u pitanju određeni geopolitički procesi i da su najveći gubitnici toga “oni koji su se zalagali za takozvana brza rešenja”.\n„Mislim da odgovara onim ljudima koji ne žele da se što pre dođe do nekog dogovora ili do nekog sporazuma, da se to ne lomi preko kolena, već ovo ide čini mi se na ruku ljudima koji nisu za ta neka brza rešenja, kao što je ta podela. Čini mi se da se sada stavlja jedan veliki znak pitanja na uopšte tu ideju, koja moram da priznam, jeste bila malo ukorenjena u našoj javnosti, i čini mi se da će ponovo početi kritički da se priča o tome“, kaže Filipović.\nIvan Đurić iz Inicijative mladih za ljudska prava u Beogradu smatra da je važno da mandat Specijalizovnih veća u Hagu bude nezavisan od političkih pregovora između Beograda i Prištine i da rezultat rada tog suda ne sme da bude povezan sa tim pregovorima.\n„Iz onoga što čitamo izgleda kao da je na stolu u Vašingtonu trebalo da bude amnestiranje optuženih za zločine i da sud ovom izjavom, ovim saopštenjem, pokušava da se odbrani od toga i da kaže - ne sme amnestija da bude deo pregovora. I sa tim se potpuno slažem, amnestija za ratne zločine ne može da bude deo političkih pregovora nikada, a posebno ne u ovom sada konkretnom slučaju“.


Sasatanak u MUO: Prevencija Afričke kuge svinja - Glas Podrinja\nZbog velike uloge, koju lokalne samouprave imaju u suzbijanju zaraznih bolesti, a usled pojave Afričke kuge svinja u Braničevskom upravnom okrugu, u ponedeljak je održan sastanak u Šapcu, sedištu Mačvanskog upravnog okruga, na temu preventivnog delovanja.\nSastanku su prisustvovali Vladan Krasavac, načelnik Mačvanskog upravnog okruga, Jasmina Kojičić Stefanović, šef Odseka veterinarske inspekcije, Zorica Gvozdenović, načelnik Odeljenja stambeno komunalne inspekcije Gradske uprave Šabac i Zorica Čolić, šef Odseka Mačvanskog upravnog okruga.\nGrad Šabac sa selima koja gravitiraju gradu je teritorija na kojoj se pored opštine Bogatić uzgaja najveći broj svinja, a koje su pojavom ove bolesti ugrožene. Kako bi se sprečili negativni efekti, koje Afrička kuga svinja izaziva, lokalna samouoprava mora da preduzme brojne mere i aktivnosti u cilju sprečavanja pojave zaraze na ovom području. Mora se opredeliti parcela na kojoj će biti jama-grobnica,udaljena od naseljenog mesta i ograđena žicom.\nU cilju edukacije građana plakat na kome se nalaze potrebne informacije vezano za Afričku kugu svinja, koji je resorno ministarstvo uputilo republičkoj veterinarskoj inspekciji, dostaviti svim lokalnim samoupravama na teritoriji Mačvanskog upravnog okruga.\nPotrebno je odrediti određeni broj ljudi koji će se baviti prenošenjem leševa iz gazdinstava u kamione i odgovarajuća finansijska sredstva za nadoknadu izvršilaca ovog posla koji će se uglavnom obavljati van radnog radnog vremena. Neophodna je i određena mehanizacija, rovokopač, traktor, buldožer.\nU aktivnost treba uključiti JKP"Stari grad"Šabac , sa kadrovskim i tehničkim potencijalima, ali i odgovorne u Gradskoj upravi Šabac.\nVirus Afričke kuge svinja se veoma lako širi i smrtonosan je za životinje, a vakcinacije nema. U slučaju pojave zaraze područje se zatvara i sve životinje se u prečniku od tri kilometra uništavaju, kao i meso iz zamrzivača, jer je virus aktivan 100 dana u mesu.\nSve informacije o ovoj temi građani mogu dobiti:\n- na kontakt telefone Odseka veterinarske inspekcije Mačvanskog upravnog okruga 015-345-618 i 015-360-400\n- dolaskom u prostorije republičke veterinarske inspekcije u Šapcu,ulica Vojvode Putnika 52\n- na mejl adresu: vetinspekt@gmail.com\nPrema podacima u Mačvi, Badovincima, Dublju, se nalazi oko 300.000 svinja, pa bi šteta pojavom zarazne bolesti bila ogromna.\nKada je u pitanju područje grada Šapca, velika koncentracija svinja nalazi se u Drenovcu, Lipolistu, mačvanskom delu šabačke opštine, kao i na Ceru gde ima 10-15 većih proizvođača svinja, pa je iz tog razloga potrebno opredeliti dve do tri lokacije za ove jame. Posebnu opasnost predstavljaju divlje svinje, jer u njima virus živi.\nU aktivnost edukacije poljoprivrednika vezano za Afričku kugu svinja, potrebno je uključiti Poljoprivrednu savetodavnu stručnu službu Šabac, koja je u neposrednom kontaktu sa poljoprivrednicima. Bitno je podstaći i lovačka udruženja, koja treba da pojačaju aktivni i pasivni nadzor na divljim svinjama.\nPosredstvom medija i sredstava javnog informisanja upozoriti proizvođače i sve građane o potencijalnoj opasnosti od pojave Afričke kuge svinja.\nŠteta od pojave ove zarazne bolesti bila bi ogromna, ne samo finansijska za proizvođače svinja, već i za lovačka udruženja jer se pojavom zarazne bolesti zabranjuje lov.\nNeophodno je u gradu Šapcu registrovati hladnjaču treće kategorije za sakupljanje životinjskih leševa i klaničnog otpada.\nSvaka lokalna samouprava treba da donese Program smanjenja populacije pasa i mačaka.


Dačić: U susedstvu se obnavlja stari vid ekstremizma - 03.09.2016, Sputnik Srbija\nDačić: U susedstvu se obnavlja stari vid ekstremizma\nZa Srbiju je neprihvatljiva svaka vrsta radikalizma i ekstremizma, izjavio je danas u Bratislavi ministar spoljnih poslova Ivica Dačić i dodao da će Srbija, kao... 03.09.2016, Sputnik Srbija\n14:37 03.09.2016 (Osveženo: 14:42 03.09.2016)\nZa Srbiju je neprihvatljiva svaka vrsta radikalizma i ekstremizma, izjavio je danas u Bratislavi ministar spoljnih poslova Ivica Dačić i dodao da će Srbija, kao i do sada, ostati posvećen i pouzdan partner Evropske unije u borbi protiv tih pretnji po savremeni evropski poredak.\n„Međutim, Srbija je zabrinuta što se u njenom susedstvu obnavlja stari vid ekstremizma, kroz tendenciju posrednog i neposrednog promovisanja i rehabilitovanja nacističke i fašističke ideologije iz prošlosti, koja je poražena u Drugom svetskom ratu“, rekao je Dačić na neformalnom sastanku šefova diplomatija zemalja EU i država-kandidata, čija je jedna od tema borba protiv terorizma i prevencija radikalizacije.\nPrema njegovim rečima, to se čini na razne načine — kroz afirmaciju simbola i ikonografije tih ideologija, „a koja ne nailazi na osudu zvaničnih vlasti“.\nDačić je, takođe, ukazao da demokratska snaga, ekonomski napredak i etičke vrednosti današnje moderne Evrope i Evropske unije počivaju na slobodarskim tradicijama i vekovnim težnjama njenih naroda za mirom i saradnjom koji su definitivno ostvareni veličanstvenom i podnetim žrtvama skupo plaćenom pobedom nad fašizmom i nacizmom.\n„Republika Srbija čvrsto veruje, poučena svojom prošlošću, da preventivno delovanje i eliminisanje uzroka nastajanja ekstremističkih i radikalnih političkih i verskih pokreta i ideologija predstavljaju suštinu borbe za očuvanje mira i stabilnosti u budućnosti“, dodao je šef srpske diplomatije.\n„Lično verujem da svi mi imamo dovoljno snage, volje, odlučnosti i hrabrosti da ne dozvolimo obnavljanje dokazano pogrešnih ideja iz prošlosti i da porazimo u korenu nadolazeće i rastuće deformisane političko-verske ideologije“, istakao je Dačić.\nOn je napomenuo da Srbija posvećeno radi na ispunjenju svog cilja — da postane punopravna članica EU.\n1 Septembar 2016, 15:32\n„Verujemo i nadamo se da će ove godine biti otvorena nova pregovaračka poglavlja i da ćemo kroz pregovore u već otvorenim poglavljima dodatno napredovati u uspostavljanju evropskih normi i standarda. Zapadni Balkan je prvo predvorje EU i Srbija, kao ozbiljna i odgovorna zemlja, iskreno i posvećeno radi na očuvanju regionalne stabilnosti“, napomenuo je Dačić.\n„Napredak svakog od nas je napredak čitavog regiona, a regionalna saradnja je naša zajednička obaveza i preduslov za pristupanje EU. Srbija je opredeljena da vodi iskren dijalog o svim otvorenim pitanjima, prevladava negativna nasleđa iz prošlosti i podstiče proces regionalnog pomirenja“, dodao je on.\nMinistar Dačić je ukazao da se pojavom Al Kaide, Deaša i njihovih filijala koje se globalno šire, terorizam transformisao u novi fenomen univerzalnog karaktera i postao još opasnija pretnja.\n„Srbija je godinama upozoravala, često bezuspešno, dok se nije pojavio DAEŠ, na porast islamskog ekstremizma i radikalizma na Zapadnom Balkanu… Mnogi ekstremisti, koji se i sada bore na ratištima na Bliskom Istoku, priključivali su se tzv. OVK tokom sukoba na Kosovu i Metohiji, a i ranije su bili uključeni u sukobe na području bivše Jugoslavije, u BiH“, dodao je Dačić.\nOn je rekao da ukupan broj regrutovanih „stranih terorističkih boraca“ sa teritorije Zapadnog Balkana nije zanemarljiv — prema proceni, trenutno je na sirijsko-iračkom području angažovano oko 900 osoba sa Zapadnog Balkana, od kojih oko 400 potiče iz BiH, dok ih je preko 300 sa KiM, od kojih su se mnogi istakli izuzetnom brutalnošću ili učešćem u samoubilačkim napadima. U sukobima u Siriji i Iraku do sada je učestvovala i 41 osoba sa područja Raške, što znači da Srbija ima najmanji broj stranih boraca u regionu, u odnosu na ukupan broj stanovnika, dodao je Dačić.\nNovi recept za „bosanski lonac“\n31 Avgust 2016, 20:48\nOn je primetio da na ratišta u pojedinim slučajevima odlaze cele porodice, koje su prihvatile ideologiju DAEŠ-a i da se te dodatno radikalizovane osobe vraćaju i nastavljaju da održavaju kontakte sa terorističkim ćelijama, vrše propagandnu delatnost radi vrbovanja novih stranih terorističkih boraca i njihovog prebacivanja na ratišta i predstavljaju stalnu opasnost za direktno izvođenje terorističkih akcija u regionu, ali i širom Evrope.\n„Osim toga, svedoci smo ogromnog migrantskog talasa, koji preti da poplavi Evropsku uniju, sa kojim je, osim miliona napaćenih ljudi, stigao i jedan broj terorista, ekstremista i stranih boraca. Dodatni izazov predstavljaju lica naklonjena terorističkim organizacijama i njihovim ideologijama, samoradikalizovani, koji nisu identifikovani kao pripadnici terorističkih ili ekstremističkih grupa“, istakao je Dačić.\n„Nove pretnje i izazovi nameću i novi pristup, kako na unutrašnjem, tako i na međunarodnom planu. Toj borbi svi moramo da doprinesemo, kroz zajednički rad, međusobno razumevanje, razmenu informacija, koordinaciju preduzetih mera i visok stepen poverenja“, istakao je Dačić.


Još jednom o racionalizaciji - Mario Reljanović - Peščanik\nJoš jednom o racionalizaciji\n„Racionalizacija“ javnog sektora u Republici Srbiji slična je latinoameričkoj sapunici. Slaba fabula sa dosta protivrečnosti pokrivena je bezbrojem zaokreta i preokreta u, kako se za sada čini, priči bez kraja. Najnovija epizoda donosi nam neke pozitivne pomake u rasvetljavanju daljeg toka ovog procesa. Red je dakle da se i oni analiziraju i da probamo da dođemo do zaključka da li smo bliži uobličavanju i primeni racionalne i objektivne metodologije za utvrđivanje viška zaposlenih u javnom sektoru.\nPre nekoliko nedelja, ljubaznošću zaposlenih u kabinetu potpredsednice Vlade i ministarke državne uprave i lokalne samouprave, dobili smo putem elektronske pošte dva dokumenta koji se tiču racionalizacije. Ovakav vid saradnje, iako donekle neuobičajen, u svakom slučaju predstavlja pozitivnu praksu komunikacije. Osvrćući se upravo na te analize, ministarka Kori Udovički je izjavila da je prvi korak u racionalizaciji otpuštanje 9.000 zaposlenih u septembru, odnosno 20.000 do kraja 2015.\nDva dokumenta koji su nam poslati nose nazive „Sa manje možemo više – moderna država racionalna država“ i „Pozicioni dokument – moderna država racionalna država“. Već na prvi pogled je jasno da je prvi dokument zapravo brošura koja je uglavnom nastala na osnovu podataka iz drugog dokumenta. Njome se dakle ne vredi posebno baviti, jer je sadržina identična većoj analizi koja se nalazi u drugom navedenom dokumentu (uz napomenu da je nejasno kome je brošura upućena – da li široj javnosti kako bi razumela procese koji se dešavaju u javnom sektoru, ili samim zaposlenim u javnom sektoru kako bi uvideli da je njihovo potencijalno otpuštanje nužno neophodno na putu napretka). Obimniji Pozicioni dokument sadrži niz informacija o državnoj upravi, od kojih mnoge saznajemo po prvi put.\nPrvi podatak koji se može saznati iz Pozicionog dokumenta jeste broj zaposlenih (500.538 u decembru 2014), do kojih se došlo kroz Registar zaposlenih koji vodi Uprava za trezor Ministarstva finansija. Na ovom mestu se dolazi i do prve značajne nedoumice. Naime, na strani 7 Pozicionog dokumenta piše: „U analizu su uključeni samo zaposleni na neodređeno i zaposleni na određeno vreme, jer se rashodi za zarade budžeta RS odnose isključivo na te kategorije. Iz tog razloga, lica angažovana ugovorom o privremenim i povremenim poslovima, ugovorom o delu i/ili preko zadruge, nisu predmet analize u ovom dokumentu“. Da li to znači da lica angažovana van radnog odnosa ne predstavljaju rashod? Da li se za isplatu njihovog honorara ne koriste sredstva Republike Srbije? Lica koja su radno angažovana van radnog odnosa se izostavljaju iz analize samo zato što se za njih sredstva izdvajaju iz druge budžetske linije. Da li se onda kao cilj racionalizacije može postaviti isključivo rasterećenje budžeta predviđenog za zarade? Ova činjenica je od značaja, jer procenat tih lica nije zanemariv u ukupnom broju radno angažovanih u javnom sektoru (procena je da ih ima oko 10% od ukupnog broja angažovanih). Država konstantno krši radnopravno zakonodavstvo držeći radno angažovana lica i po nekoliko godina na privremenim i povremenim poslovima, iz razloga koji verovatno variraju od toga da se na taj način obezbeđuje jeftinija radna snaga, do toga da se time obezbeđuje neko ko će raditi posao i za sve one partijske poslušnike i rođake koji su primljeni u radni odnos u javnom sektoru, bez kvalifikacija i ambicija da zapravo nešto rade. Ne treba zanemariti i obespravljenost i poslušnost tako angažovanih lica, koja najčešće mogu samo „da sanjaju“ da jednog dana dobiju rešenje o radnom odnosu na neodređeno vreme. Njihov uticaj u radu javnog sektora (a naročito državne uprave) nije dakle zanemariv, ali oni su u ovoj analizi jednostavno zanemareni (što odgovara ukupnom ignorantskom stavu nadležnih prema masovnom kršenju radnopravnih propisa od strane države).\nProblematičan je takođe i način obračuna potrebe za radnom snagom. Pominje se broj angažovanja (nasuprot broju angažovanih ljudi). Ostaje nejasno da li je svako „angažovanje“ zapravo jedno radno mesto na kojem bi trebalo da radi zaposleni sa punim radnim vremenom. Svaka druga računica ne bi bila dobra. Međutim u analizi se navodi da je broj angažovanja za 5% veći od broja angažovanih ljudi, i kao primer se daje prosveta u kojoj oko 15.000 ljudi radi na više poslova istovremeno. Ti ljudi međutim rade na više poslova sa nepunim radnim vremenom, tako da zbir njihovih angažovanja dostiže jedno puno radno vreme zaposlenog. Zbog toga je opasno izjednačiti svako od tih angažovanja sa radnim mestom – dobiće se za 5% više radnih mesta nego što je to realno.\nPrema Pozicionom dokumentu, cilj racionalizacije jeste smanjenje troškova rada države. Sa time se definitivno moramo složiti – državni aparat je trenutno preskupa igračka, koju ne bi mogle da izdržavaju ni države razvijenije od Srbije. Ocena koja se iznosi je dosta kritička: trošak po zaposlenom je oko 20% veći (gledano prema BDP-u) nego u zemljama Evropske unije. Analizom stanja se međutim došlo do zaključka da srpska administracija nije prevelika – u državama EU-28 prosek je 7,2 zaposlena u državnoj upravi na 100 stanovnika, dok je u Srbiji taj odnos 7 prema 100. Iako na prvi pogled ova konstatacija izgleda kao izjava Krkobabića juniora da u Pošti Srbije nema viška zaposlenih nego manjka poslova, navedeni podaci o broju zaposlenih deluju dosta otrežnjujuće. Naravno, njima se mora dodati i činjenica da u analizu nisu uključena „privremeno“ angažovana lica, javna preduzeća i drugi državni gubitaši koji „krvare“ novac i imaju neverovatne viškove zaposlenih (uz razna druga bahaćenja). Kada bi se dodali i ti faktori koji su zaobiđeni, pretpostavka je da bi nivo administracije bio na nivou EU, možda i malo viši, ali ne kritično visok kako se obično misli.\nZašto onda država ima probleme da takav aparat izdržava? Razlozi su veoma jednostavni, a neki od zaključaka koji slede identični su onima do kojih su došli autori Pozicionog dokumenta:\n– Zaposleni su neracionalno raspoređeni. Dok postoje sektori u kojima postoji optimalan (ili čak nedovoljan) broj angažovanih lica, u drugim sektorima je stanje takvo da je popunjenost u odnosu na optimalan proces rada i optimalnu efikasnost postupanja (verovatno) 200%. Na ovom mestu bi trebalo pomenuti i sve one radno angažovane „savetnike“ koji nisu u radnom odnosu, a koji iz najrazličitijih razloga primaju neki honorar u raznim delovima državne uprave i na taj način „poskupljuju“ rad onih koji svoje poslove obavljaju za prosečnu zaradu i po profesionalnoj savesti.\n– Zarada prosečnog državnog službenika je veća od prosečne zarade u privredi. Ovo je jako loš podatak, budući da zaposleni u privredi zapravo izdržavaju zaposlene u državnoj upravi.\n– Drugi troškovi državne uprave su enormno visoki. Iako ne raspolažemo (niti možemo raspolagati) preciznim podacima, dovoljno je pogledati koliko se troši u javnom sektoru na prezentaciju ili „službena“ putovanja; koliko ima službenih automobila (i službenih vozača); stručnih usavršavanja i drugih izdataka za zaposlene koji su često nepotrebni i necelishodni, i slično. Ne postoji (unapred se izvinjavam ako grešim) eksterni mehanizam kontrole prekovremenog rada koji zaposleni prijavljuju, kao ni mogućnost da se broj prekovremenih sati uporedi sa obimom obavljenog posla. Ne postoji provera odobravanja plaćenog odsustva zaposlenima, kao ni kočnica kada je reč o zaključenju kolektivnih ugovora, kojima su i dalje predviđene različite beneficije zaposlenih koje nisu u skladu sa državom koja je okrenuta ka racionalnom trošenju (uključujući poklone za 8. mart, jubilarne nagrade i slične institute koji su u privatnom sektoru praktično izobičajeni već dvadesetak godina). Sve ovo poskupljuje rad državnog službenika, čak i u situaciji kada beneficije koristi sasvim mali procenat zaposlenih. U Pozicionom dokumentu se konstatuje da su rashodi za zarade veoma visoki, iako oni iznose (sa uračunatim smanjenjem od 10%) 11% BDP, dok su isti troškovi na nivou EU-28 10,7% a na nivou EU-15 10,8% – što ne predstavlja tako drastičnu razliku (veća razlika međutim postoji u odnosu na novoprimljene članice EU, u kojima je taj procenat 9,5% BDP). Može se ipak primetiti da zarade u javnom sektoru jesu visoke – ne toliko u apsolutnim iznosima, koliko u odnosu na veoma nizak BDP Srbije (tri puta manji od EU proseka).\n– Veliki broj nezaposlenih, privreda u kolapsu i generalno mali priliv sredstava u budžet poseban su problem. Iako broj zaposlenih u javnom sektoru nije enormno visok, njihov udeo u ukunom broju zaposlenih veći je nego u drugim državama. Država jednostavno nije ekonomski dovoljno jaka da podnese finansijski pritisak, čak ni prosečno velike administracije.\nImajući sve to u vidu, Pozicioni dokument pretpostavlja da je racionalizacija samo jedan od segmenata sveukupne modernizacije javnog sektora, u kojem će se izvršiti i procena obima poslova (a samim tim i potrebnih izvršilaca) u svakom segmentu rada. Na taj način će se doći do kvalitetnije i optimalnije strukture javnog sektora, uz istovremeno uvođenje veće finansijske discipline kako bi se postojeći rashodi sveli na one koji su nužno potrebni. Odličan koncept – ali bez dalje razrade u samom dokumentu. Možda bi bilo i previše očekivati detaljniju razradu u analizi koja je očigledno napravljena da bi se obezbedio kvalitetniji početak racionalizacije.\nIzjava ministarke Udovički koju su mediji preneli 24. juna je u tom kontekstu donekle iznenađujuća. Kao prvi ciljevi racionalizacije pominju se smanjenje broja zaposlenih u oblastima zdravstva, policije, pravosuđa i odbrane. U Pozicionom dokumentu kategorije „najvećih trošadžija“ u javnom sektoru postavljene su drugačije: zdravstvo, obrazovanje, policija, opšta administracija i odbrana. Primetno je da je ministarka izostavila „opštu administraciju“ iz nabrajanja, kao i da je naglasila da se u obrazovanju i javnoj upravi mora povećati efikasnost a da nema posebnog prostora za uštede. Da li to znači da će državna uprava biti izostavljena iz prvog talasa otpuštanja? U Pozicionom dokumentu je obrazovanje okarakterisano kao jedan od sektora u kojima je moguće ostvariti značajne uštede, da bi se od toga (za sada) odustalo. Dalje, da li viškovi u pravosuđu podrazumevaju višak nosilaca pravosudnih funkcija, ili administracije? U izjavi ministarke se jasno govori o višku sudija – sudije međutim ne mogu biti „višak zaposlenih“, jer je to nespojivo sa nezavisnošću njihove funkcije. Takođe, činjenica da neki sektor „najviše troši“ ne mora nužno značiti da je u njemu najveći broj viškova zaposlenih. U samoj analizi, zdravstvo je pomenuto kao specifičan slučaj: „Paradoksalno je da uprkos velikom ukupnom broju zaposlenih (uz nesporan višak nemedicinskog osoblja kao i ukupan broj lekara), postoje ozbiljni manjkovi u nekim profilima medicinskog kadra. Manjkovi postoje ne samo gledano po određenim medicinskim profilima, već i po pojedinačnim institucijama“. Konačno, ovakve najave ne odgovaraju onome što piše u dostavljenoj brošuri, gde se na primer za sektor odbrane navodi da je racionalizacija već sprovedena (misleći verovatno na neplansko otpuštanje profesionalnog vojnog kadra za vreme Dinkićevog ministrovanja sektorom finansija, koje je Vojsku Srbije osakatilo u pojedinim oblastima delovanja), i da bi dalje smanjenje zahtevalo promenu vojne doktrine Republike Srbije. Sada se odbrana pominje na visokom trećem mestu liste za dalja otpuštanja – kako je došlo do te promene?\nKroz ove nelogičnosti dolazimo do suštine problema, koja je praktično ostala ista od prvih tekstova napisanih na ovu temu. Naime Pozicioni dokument, iako otkriva mnoge „ružne istine“ o slabostima državne ogranizacije i kritički se odnosi prema različitim aspektima trenutnog neodrživog stanja u javnom sektoru, ima nekoliko osnovnih nedostataka:\n– Kako se došlo do obuhvata zaposlenih koji predstavlja navedena cifra od 500.538 ljudi? Zašto su određeni delovi javnog sektora izostavljeni? I pored truda da se pojasni šta ulazi u proces racionalizacije, izostao je isti napor da se pojasni šta je izostavljeno, i zbog čega. Oni koji su ušli u obuhvat, nalaze se u potpuno različitim radnopravnim režimima, tako da ni način racionalizacije ni dinamika izvođenja neće moći da budu jednoobrazni – a u nekim slučajevima (na primer, sudija) ne vidi se ni kako bi se mogli sprovesti.\n– Iako se navodi da je predviđeni sistem smanjenja zaposlenih u Fiskalnoj strategiji koji iznosi 3 x 5% godišnje u periodu 2015-2017. prestrogo postavljen i da ne odgovara realnim potrebama smanjenja zaposlenih, ne postoji procena koji je broj zaposlenih višak. I dalje smo uskraćeni za takvu informaciju, što navodi na pomisao da taj broj nije određen, ili da se čekaju prvi (politički) efekti otpuštanja da bi se otkrilo šta sledi. Dalje, činjenica da nije prvo utvrđeno koliko je ljudi potrebno na konkretnim poslovima, kao i da država nema registar poslova koji se obavljaju na različitim nivoima vlasti i od strane različitih organa i organizacija sa javnim ovlašćenjima, lako može proizvesti neracionalna i neplanska otpuštanja, smanjenje zaposlenih tamo gde to nije potrebno uz o(p)stanak partijski postavljenih kadrova.\n– U vezi sa prethodnom konstatacijom, ne navode se kriterijumi prema kojima će se izvršiti racionalizacija zaposlenih. Ovo je možda i ključni problem na koji se i ranije ukazivalo. Da bi se racionalizacija sprovela u skladu sa ciljevima zbog kojih joj se pristupilo, moraju biti upotrebljeni profesionalni aršini racionalisanja. To automatski isključuje politiku linearnog otpuštanja (čuvenih 6,5% od kojih se izgleda odustalo) kao i partijsko zapošljavanje ili promovisanje zaposlenih.\n– Ne postoje planovi ili inicijative za izmenu Zakona o državnim službenicima, kojima bi se uštedela značajna sredstva pri smanjenju broja zaposlenih u državnoj upravi. Naime, prema članovima 131. i 138. Zakona o državnim službenicima, da biste otpustili državnog službenika za čijim radom je prestala potreba, morate ga ostaviti kao neraspoređenog dva meseca. Tek nakon isteka dva meseca njemu prestaje radni odnos (poređenja radi, u opštem režimu radnog odnosa dejstvo otkaza je trenutno – ostajete bez posla istog dana kada vam je rešenje o otkazu uručeno). To znači da bi na primer za otpuštanje 10 hiljada zaposlenih u državnoj upravi država morala da izdvoji 20 hiljada zarada pre nego što ih otpusti. Računajući da je prosečna bruto zarada zaposlenog oko 70.000 dinara, to je milijardu i četiri stotine miliona dinara troškova, koji se mogu izbeći ukidanjem ove nezaslužene privilegije. Nasuprot tome, čini se da će za sada državna uprava ostati zaštićena od otpuštanja, baš kao i javna preduzeća. Time će teret racionalizacije nužno biti prevaljen na zaposlene u zdravstvu, policiji i pojedinim drugim oblastima koje se finansiraju iz budžeta. Ne postoji analiza koja bi opravdala ovakvo postupanje, posebno kada se ima u vidu da građani Srbije ne žive u vakuumu i veoma dobro znaju kakvo je stanje sa efikasnošću, stručnošću i produktivnošću rada u pojedinim segmentima državne uprave (na bahato trošenje sredstava u javnim preduzećima ne treba trošiti reči).\nNa šta se svodi ukupna ocena novih momenata u našoj sapunici? Mora se pohvaliti napor na izradi Pozicionog dokumenta – tako nešto ranije zaista nije rađeno. Na mnoga pitanja, od kojih su neka ključna za period koji sledi, taj tekst ipak ne sadrži odgovor. Čini se da je Pozicioni dokument dobra platforma za dalje delovanje kada je reč o finansijskim i ekonomskim parametrima celog procesa. Politička pitanja međutim ostaju bez odgovora, a najave koje se čuju (iako date sa ciljem da se javnost umiri) ponovo otvaraju nedoumice i ostavljaju prostor za različita tumačenja. Mnogi zaposleni u javnom sektoru se plaše da će, ni krivi ni dužni, zaigrati epizodnu ulogu u sledećoj sezoni. Očekuje se dakle detaljno obrazložen plan otpuštanja zaposlenih. Ohrabrujuće je da i nadležno ministarstvo shvata da bi svako drugačije postupanje bilo protivno ne samo cilju racionalizacije i propisima, već i politički veoma štetno za one koji ceo proces žele da predstave kao pozitivan razvoj događaja.


Rajt: Bez izrazitog lidera protesta\nRobin Rajt, saradnica Instituta za mir\nRobin Rajt, saradnica Instituta za mir, već tri decenije se bavi političkim trendovima u arapskom svetu. U svojoj najnovijoj knjizi „Poljuljana kazba: Gnev i pobune širom arapskog sveta („Rock the Casbah: Rage and Rebellion Across the Arab World“), Rajt analizira nove trendove u islamskim zemljama posle terorističkih napada na SAD, 11. septembra, 2001. Ti trendovi uključuju sve jaču pojavu antagonizma prema verskom ekstremizmu i teokratskoj vladavini.\nU razgovoru za naš program Robin Rajt se prvo osvrnula na uzroke „Arapske revolucije.“\n„Postoji nekoliko faktora koji su inspirisali arapsku revoluciju. Prvi je demografski. U svakoj od tih zemalja ljudi mlađi od 30 godina starosti čine većinu stanovništva. Drugi faktor je obrazovanje. U skoro svim tim zemaljama većina stanovništva je pismena, uključujući žene, što ljudima pomaže da sebe vide u kontekstu šireg sveta, odnosno podstiče težnju kod mnogih da prevaziđu status pukog opstanka. Ljudi sada imaju ambicije i bolje shvataju svet u celini. Postoji i tehnologija koja sama po sebi podstiče promene i obezbeđuje sredstva da se te promene ostvare.“\nRobin Rajt kaže da se u proteklom desetogodišnjem periodu u islamskim zemljama pojavio i fenomen koji negira ideologiju džihada. Ona tvrdi da su muslimani bili podjednako, ako ne još više traumatizovani terorističkim napadima 11. septembra, od Amerikanaca koji su bili direktne žrtve terorizma.\n„Jedan od najinteresantnijih elemenata arapske revolucije jeste faktor Osame bin Ladena. Mnogi muslimani su reagovali još negativnije na napade 11. septembra nego Amerikanci, jer su bili ukaljani time što su iste vere kao što je bio bin Laden. Oni su osećali da su platili veoma visoku cenu u žrtvama bin Ladenovog nasilja – više nego Amerikanci. Mnogi muslimani danas žele da pokažu da nemaju nikakve veze sa ekstremizmom, već da su za demokratiju. Oni ne žele da im se demokratija nameće kao u Iraku i Avganistanu, već žele sami da preobraze svoje zajednice i spreče pobedu ekstremista.“\nOdsustvo straha od autoritarnih vlasti podstaknuto je osećajem zajedništva, kaže Rajt.\n„Znanje je izvanredna alatka u podsticanju ljudi da se uhvate u koštac sa teškoćama, koje su prethodnim generacijama često izgledale nesavladive. Dakle, obrazovanje, informisanost o svetu, laka dostupnost uzajamnoj komunikaciji, proširivanje zajednice - umanjilo je strah, jer ljudi sada znaju da više nisu prepušteni sami sebi.“\nNa pitanje ko su nosioci arapske revolucije, Rajt kaže:\n„Dva najinteresantnija pokretača promena na Bliskom Istoku su mlade generacije i žene. Oni izlaze na proteste i angažovani su na način na koji njihovi prethodnici nisu nikada bili. Oni možda nisu kandidati na izborima, ali su zato glavni činioci protesta. Održani su i protesti isključivo žena, čak u zemljama kao što je Jemen. U buntu takođe postoje i anti-džihadisti, koji dolaze do izražaja u sferi kulture, kao što su pesnici, dramski pisci, šeici-evangelisti koji upućuju poruke protiv ekstremizma i zagovaraju političko i ekonomsko otvaranje.“\nMeđutim, ni u jednoj arapskoj zemlji u previranju još uvek ne postoji izraziti lider protesta.\n„Postoji ogroman broj mladih lidera koji nemaju dugogodišnje isksustvo u političkoj borbi kao što je imao Leh Valensa, vođa Solidarnosti u Poljskoj. Međutim, postoje mnoge sličnosti između previranja u Istočnoj Evropi 1989. i današnje arapske revolucije. Sve je to sastavni deo istog istorijskog sklopa okolnosti. To su iste pokretačke snage, bilo da je reč o padu komunizma u Istočnoj Evropi, kolapsu aparthejda na jugu Afrike ili kraju vojnih dikatura u Latinskoj Americi. Sve se to događalo u periodu od oko trideset godina. Arapska revolucija je samo poslednja faza tog procesa u svetu.“


Otkazivanje "Nabuka" pozitivno za "Južni tok"\n29/05/2012 | 06:49\nOtkazivanje “Nabuka” pozitivno za “Južni tok”\nOtkazivanje izgradnje gasovoda “Nabuko”, dodatno će se pozitivno odraziti na početak izgradnje “Južnog toka”, čija realizacija nikad nije ni dovođena u pitanje, ocenili su stručnjaci za energetiku.\nSrbija je u potpunosti posvećena relizaciji projekta gasovoda “Južni tok”, koji iz Rusije treba da doprema gas do zemalja jugoistočne Evrope, kažu u Ministarstvu infrastrukture i energetike Srbije, u kome ne žele da komentarišu otkazivanje projekta “Nabuko”, jer kako ističu, taj gasovod nije ni bio planiran da prolazi kroz Srbiju.\nGasovod “Nabuko” koji je trebalo da doprema gas iz centralne Azije i sa Bliskog istoka u Evropu, otkazan je, jer nije ekonomski isplativ, saopštio je britanski naftni gigant “British petroleum” (BP) navodeći da se više ne razmatra opcija da se putem tog gasovoda transportuje gas od gasnog polja “Šah Deniz” u Azerbejdžanu.\n“Južni tok” je transevropski projekat u kome treba da učestvuje nekoliko najmoćnijih evropskih država i očekujemo da deonice tog gasovoda počne da se gradi kroz Srbiju krajem ove godine – ističu u srpskom ministarstvu energetike.\nOsim značajnih prihoda od tranzitnih taksi koje će Srbije imati na osnovu tog projekta, naša zemlja će obezbediti dovoljne količine gasa za potrebe građana i industrije, a taj gasovod će omogućiti i izgradnju nekoliko novih gasnih elektrana u Srbiji, dodaju u Ministarstvu.\n“Železnice Srbije” smislile kako da uštede energiju


Podrška razvoju MSP iz fondova Evropske unije - Indjija.biz\nPosted on 22 јануара, 2015 23 јула, 2021 By admin\nDelegacija EU u Republici Srbiji i Evropska banka za obnovu i razvoj (EBRD) pozivaju preduzeća iz Republike Srbije da se prijave za podršku u okviru novog programa „Podrška razvoju MSP u Srbiji“.\nTim EBRD-a za podršku malim i srednjim preduzećima (prethodno poznat kao TAM / BAS) uz finansijsku podršku Evropske unije, povezuje preduzeća sa domaćim konsultantima i međunarodnim savetnicima, koji im mogu pomoći da razviju poslovanje. Od onih najmanjih koja streme brzom proširenju poslovanja, do preduzeća koja teže međunarodnom poslovanju, preduzetnicima pružaju se jedinstveni stručni saveti i praktična iskustva, koji će im pomoći da poslovanje podignu na viši nivo.\nKroz program „Podrška razvoju MSP u Srbiji“ mogu se realizovati kratkoročni projekti na najrazličitije teme: od istraživanja tržišta do strateškog planiranja, upravljanja kvalitetom i sertifikacije ili energetske efikasnosti i upravljanja životnom sredinom.\nVećim preduzećima sa do 500 zaposlenih nude se dugoročniji projekti, obično u trajanju od 12 do 18 meseci i saradnja sa međunarodnim savetnicima sa preko 15 godina iskustva u oblasti poslovanja preduzeća. Ovi projekti pomažu rukovodstvu preduzeća da se upozna sa najboljim međunarodnim praksama i najinovativnijim metodama poslovanja, koje će im pomoći da budu konkurentni na svetskom tržištu.\n„Podrška razvoju MSP u Srbiji“ se finansira kroz Instrument za pretpristupnu pomoć (IPA) Evropske unije tokom perioda od 36 meseci, odnosno do juna 2016. godine. Program se zasniva na učešću u troškovima, što podrazumeva da preduzeća koja postanu klijenti plaćaju deo projektnih troškova u iznosu od 25–75% za projekte u koje su uključeni domaći konsultanti, dok na projektima većeg obima koji zahtevaju podršku međunarodnih konsultanata, klijent obično plaća 10% troškova prvog i 50% troškova drugog projekta.\nRok za podnošenje prijave po ovom konkursu je 20. jun 2016. godine.\nZa više informacija o kriterijumima za učešće, obimu usluga i načinu prijavljivanja posetite www.ebrd.com/sbs/serbia.\nKontakt: 011 / 2120 642 ili BlagojeM@ebrd.com.


Očuvanje - Blic Online\nTrivić: Moramo sačuvati srpski jezik i ćirilicu\nNatalija Trivić, ministarka prosvete i kulture RS, naglašava da ovo ministartsvo planira da aktivnosti na zaštiti ćirilice.\nMANASIJA, LEPENSKI VIR, ĐERDAP, JUSTINIJANA PRIMA... Ovo je NAJTUŽNIJI spisak srpskih blaga\nDanas kada kažeš - Unesko, pomisliš - Kosovo. Srbija za sada uspeva da spreči prijem samoproglašene države u ovu organizaciju, ali koliko smo mi, zapravo, aktivni na zaštiti vlastitog kulturnog nasleđa?\nTusk: Narednih šest nedelja ključne za budućnost EU\nPredsednik Evropskog savjeta Donald Tusk rekao je da će narednih šest nedelja biti ključne za budućnost EU i da će se lideri bloka u tom periodu sastati dva puta da odluče o sudbini šengena.\nDodik: Cilj je zadržati stabilnost Republike Srpske\nPredsednik SNSD-a Milorad Dodik rekao je večeras da je važno zadržati stabilnost Republike Srpske i uvesti je u političkom smislu u neke mirnije vode.\nEvropski parlament traži od Albanije da sačuva reku Vjosa i odustane od hidrocentrala\nEvropski parlament pozvao je vladu Albanije da još jednom preispita odluku o izgradnji hidroelektrana na reci Vjosi i njenim pritokama, budući da bi taj projekat ugrozio jednu od poslednjih "netaknutih" evropskih reka, u čijim dolinama nema većih naselja niti industrije.\nMonsanto donira četiri miliona dolara za spas kraljevskih leptira\nAmerička kompanija za proizvodnju genetski modifikovane hrane (GMO), Monsanto, uložiće četiri miliona dolara za očuvanje populacije kraljevskih leptira, pošto su njeni pesticidi prozvani za uništavanje prirodnog staništa ovih insekata, zbog čega su se našli u opasnosti od potpunog nestanka.\nJEZIČKA POLICIJA Ne poštuje se pravo Mađara na maternji jezik\nIstraživanje Nacionalnog saveta Mađara pod nazivom "Jezička policija", u okviru kojeg je proveravano koliko državni, pokrajinski i lokalni organi vlasti poštuju odredbe o zvaničnoj upotrebi manjinskog jezika i pisma, pokazao je da postoje brojni slucajevi u kojima se ne poštuje pravo mađarske nacionalne manjine na upotrebu sopstvenog jezika i pisma.\nGorbačov: Važno je da se očuva celovitost Ukrajine\nPolitička previranja u Ukrajini deluju kao "pravi haos", ali je važno da se u borbi za uticaj između Rusije i Zapada ipak očuva celovitost te zemlje, istakao je danas u intervjuu za AP bivši lider SSSR-a Mihail Gorbačov, na marginama Međunarodnog foruma o komunikaciji među vladama koji se održava u Šardži u Emiratima.\nOčuvanje "Evropskog Amazona"\nSrbija je nominovala svoj deo teritorije za UNESCO prekogranični rezervat biosfere "Mura-Drava-Dunav", koji predstavlja prvo zaštićeno područje u svetu koje deli i njime zajednički upravlja pet zemalja Srbija, Hrvatska, Mađarska, Slovenija i Austrija.\nJedan od lidera nekadašnje Republike Srpske Krajine Milan Martić rekao je danas pred Haškim tribunalom da se bivši predsednik Republike Srpske Radovan Karadžić zalagao isključivo za očuvanje Jugoslavije.\nNojeva barka za ugrožene vrste\nProblem očuvanja bioloških vrsta brine naučnike u čitavom svetu, a u Jakutiju, najsevernijoj republici Ruske Federacije, 2013. godine treba da započne izgradnja Federalnog krioskladišta semena, navodi se na sajtu "Glas Rusije".\nKampanja prikupljanja novca za očuvanje logora Aušvic\nObeležavajući Svetski dan sećanja na holokaust Muzej Aušvic-Birkenau pokrenuo je danas na Fejsbuku kampanju prikupljanja 120 miliona evra neophodnih za očuvanje ovog bivše nacističkog logora.


Vesić: Set izmena ekoloških zakona uskoro pred Vladom | Novinska agencija Beta\nZELENA-SRBIJA | 04.02.2016 13:10 > 04.02 15:39\nVesić: Set izmena ekoloških zakona uskoro pred Vladom\nSet izmena zakona iz oblasti životne sredine, koje uključuju i uspostavljanje Zelenog fonda, u narednim danima bi mogao da se nađe pred Vladom Srbije, a zatim i u parlamentu pre izbora, rekao je danas pomoćnik ministra poljoprivrede i životne sredine Aleksandar Vesić.\nVesić je na skupu "Zelena ekonomija i novi zakonodavni okvir" rekao da bi Vladin odbor danas trebalo da razmatra izmene i dopune zakona o životnoj sredini i izmene i dopune zakona o upravljanju otpadom.\n"Iskreno se nadam da će doći sutra ili prekosutra na Vladu i u Skupšitnu po hitnom postupku pre eventualnog raspisivanja parlamentanirh izbora", rekao je on.\nKljučne izmene Zakona o zaštiti životne sredine odnose se na osnivanje Zelenog fonda koji će biti budžetska linija, naveo je Vesić.\n"Osnivanjem ovog fonda na raspolaganju će nam biti određena sredstva koja smo u stanju da isprogramiramo unapred", rekao je Vesić i dodao da će morati da se radi na programiranju projekata.\nIzmene Zakona o upravljanju otpadom pre svega se odnose na prenošenje Direktive EU o otpadu 98/2008, odnosno uređenje prestanka statusa otpada i prepoznavanje nus proizvoda u industriji kao sirovine, rekao je on.\nKako je istakao, u većini zemalja EU obojeni metali, staklo, hartija i plastika nemaju više status otpada, dok se nus proizvodi iz prozivodnje više ne tretiraju kao otpad iz industrije.\n"Naša industrija je morala da zbrinjava taj otpad, a EU ga je koristila, što znači da su imali materijalnu dobit, dok je kod nas postojala šteta", rekao je pomoćnik ministra poljoprivrede i zaštite životne sredine.\nNaveo je i da je tokom skrininga za poglavlje 27 o životnoj sredini Evropska komisija ocenila da je usklađenost Srbije na planu zakona u toj oblasti sa EU 50 odsto, a implementacija ispod 20 odsto.\nU vreme donošenja seta zakona u oblasti životne sredine u Srbiji 2009. godine ocena Evropske komisije je bila da su propisi usklađeni 80 odsto sa evropskim, a pad stope usklađenosti se objašnjava promenom zakona EU u toj oblasti, dodao je Vesić.\nVesić je rekao da očekuje da pregovori o poglavlju 27 počnu do kraja godine ili eventulatno sledeće godine i da će verovatno dugo trajati.\nPrema njegovim rečima, uskoro se očekuje mišljenje Evropske komisije o postskrining dokumentu za poglavlje 27 koji joj je Srbija dostavila prošle jeseni, a koji će Beogradu omogućiti da otvori to poglavlje bez ispunjavanja dodatnih uslova.\nUNDP pokrenuo aktivnosti za poboljšanje energetske efikasnosti u ...\nKompanija Zidjin koper upumpava svežu vodu u Borsko jezero


MINISTAR SIGURNOSTI DRAGAN MEKTIĆ PRISUSTVOVAO RADU 5. SJEDNICE PREDSJEDNIŠTVA SAVEZA\nNa današnjoj, 5. sjednici Predsjedništva Skupštine Saveza općina i gradova FBiH, koja je održana u Čitluku, na poziv domaćina prisustvovao je i Dragan Mektić, ministar sigurnosti BiH. Sjednica je sazvana, između ostaloga i zbog velikog priliva migranata i izbjeglica u BiH. Mektić je naglasio da BiH neće biti prihvatni centar za migrante i izbjeglice.\n"Mi nemamo namjeru i kapacitet da BiH bude prihvatni centar prije EU i to sam rekao u Briselu", istakao je.\nPodsjetio je da je ovo sigurnosni izazov za BiH. "Ove migracije su sigurnosni izazov. Kada to postoji, onda se to reflektira na građane i njihovu imovinu. Ova migrantska kriza nije samo problem BiH. Ona traje od 2015. godine, ali do sada nije eskalirala na ovakav način. Ovo je postao veliki problem EU. Mi smo jedna od zemalja neposredno pred vratima pred EU", kazao je Mektić.\nObzirom na to, misli da se ovaj problem može rješavati saradnjom s državama Zapadnog Balkana i državama članicama EU. Još jednom je ponovio da su dvije države izbor ovog problema - Bugarska i Grčka. Obznanio je da se trenutno na pitanju migracija radi na dva načina. "Fokusirali smo se na dva načina. Jedan je zaštita granica BiH, ojačavamo kapacitete zaštite granica. Preusmjeravamo policijske službenike s državnog nivoa, a sada ćemo to raditi i na entitetskim nivoima. Drugi način je humanitarnog karaktera. Između ostalog mi planiramo da u kratkom periodu uspostavimo dva prihvatna centra. Jedan u okolini Sarajeva i drugi u USK", kazao je.\nPodcrtao je da je s lokalnim vlastima razgovarao da migranti i izbjeglice s područja USK budu smještene u objektu "Agrokomerca". "Vlada FBiH nam je dala saglasnost za taj objekat. Počeli smo ga opremati infrastrukturalno. Rekli su mi da je krenula prema BiH donacija šatora iz Austrije. To ćemo usmjeriti prema 'Agrokomercu'. Objekat će biti zadovoljavajući za cijeli USK", rekao je Mektić.\nTvrdi da se neće dozvoliti da migranti i izbjeglice budu "po parkovima, gradovima i da uznemiravaju građane, već će morati biti u prihvatnim centrima". Kako je kazao, nema saznanja da postoje animoziteti ili čak incidenti između lokalnog stanovništva i migranata i izbjeglica. "Bio sam u Velikoj Kladuši i Bihaću. Tamo je postojala opredjeljenost građana da pomogne njima. Ali ne može to dugo funkcionisati na taj način", kazao je i poslao sljedeću poruku građanima USK: "Sigurno ćemo uspostaviti kapacitete za smještaj migranata. Neće postojati nikakav rizik. Sve probleme će migranti rješavati u prihvatnim centrima".\nMišljenja je da se rješavanje ovog problema treba prepustiti institucijama BiH. Istakao je da su "dezinformacije" da će migranti i izbjeglice biti smješteni u pojedinim hercegovačkim gradovima. "To su čiste dezinformacije koje dolaze iz zlonamjernih krugova. Nismo nikada razgovarali o tome. Postoji operativni štab na nivou države koji se bavi ovim pitanjem. Njegovi članovi su i predstavnici entiteta. Nema niti jednog pitanje koje se raspravlja van tog štaba", istakao je Mektić.\nPodsjetio je da nije odobren nijedan azil i da je podnešeno vrlo malo zahtjeva za azil. Za njega to sve upućuje na "činjenicu da je BiH tranzitna zemlja". Komentarisao je incidentne situacije u Bihaću izazvane ponašanjem pojedinih migranata. Tvrdi da su takve osobe već identifikovane i da su na putu prema Sarajevu. "Takve osobe će biti smještene u imigracioni centar u Istočnom Sarajevu, a ne u Salakovcu. Takve osobe ćemo izolovati", zaključio je Mektić.


N. Radišić/B. Kuljanin - Blic\nRobijaš iz Batočine mora da plati za elektronski nadzor\nMiroljub Nikolić iz Batočine je prvi osuđenik u Srbiji koji je zatvorsku kaznu izdržavao kod kuće sa elektronskim odašiljačem - takozvanom nanožnicom, a država sad traži da plati i troškove dok ga je šest meseci nadzirala.\nKragujevčani duguju milijardu za komunalije\nKRAGUJEVAC - Kragujevčani za komunalije duguju više od milijardu dinara i taj dug je ravan godišnjem prihodu Javnog stambenog preduzeća i “Vodovoda” zajedno. Građani najviše duguju za vodu 425 miliona i za grejanje 323,6 miliona dinara i zbog neplaćanja poslednjih dve godine tuženo je više od 10.000 Kragujevčana.\nU centru Kragujevca ar prodat za 130.000 evra\nKragujevac - Cena zakupa građevinskog zemljišta u Kragujevcu u protekle tri godine porasla je za osam puta, tako da se danas ar placa u centru grada plaća 40.000 evra, dok je ranije prodavan za 5.000 evra. U najnovijem oglasu u kome se na licitaciji nudi zakup zemljišta koje se graniči sa placem koji je doskora bio namenjen teniskoj akademiji Đoković, početna cena je 40.000 evra po aru, a očekuje se da će dostići višestruko veću vrednost, jer je nedavno postignuta rekordna cena zemljišta od 130.000 evra za ar u Ulici kneza Miloša.\nSvakog dana jedno dete u komi zbog pića\nKragujevac - U Urgentnom centru u Kragujevcu lekari skoro svakog dana spasavaju život najmanje jednom maloletniku koji je upao u komu zbog trovanja alkoholom. Konzumiranje alkohola među decom u Kragujevcu poprimilo je takve razmere da se dečaci i devojčice često utrkuju ko će više popiti žestine, a posledice su teška komatozna stanja, udaranja glavom u beton, međusobne tuče i brojni drugi incidenti zbog kojih i policija ima pune ruke posla.\nČuo sam jauke i drugare kako dozivaju pomoć\nLekari se bore za život Nemanje Danilovića (39) i Nenada Grozdanića (20), koji su teško povređeni u saobraćajnoj nesreći na autoputu Beograd-Niš kod Lapova kada je kombi u kojem je bila košarkaška ekipa Novog Sada naleteo na kamion. U udesu koji se dogodio juče 45 minuta posle ponoći povređeno je još košarkaša, ali su njihove ozlede takve da će danas najverovatnije biti pušteni na kućno lečenje.


Novalić: Spriječimo upad u penzioni sistem – In reformator\nApril 29, 2016 Maj 8, 2016 admin 648 Views\nPremijer Federacije BiH Fadil Novalić, zamoljen na pres-konferenciji da prokomentira optužbe iz Socijaldemokratske partije BiH na njegov račun vezane za stanje PIO fonda i status penzionera u FBiH, odgovorio je da su optužbe došle nakon što su se pojedinci prepoznali u onome što je on ranije govorio.\nPo njegovim riječima, aktuelna vlada se suočila s negativnostima, akumuliranim ranije u ovoj oblasti. Penzioni fond je bio u plusu od 42 miliona KM od 2010. do aprila 2011. godine, a od tada u minusu, da bi se negativno završila i 2015.S druge strane, pristiglo je novih 15.700 novih penzionera po osnovu propisa o povoljnijem penzioniranju, što je iziskivalo novih 74 miliona.\nIpak, u Federaciji se bilježe novi trendovi, povećava se broj zaposlenih, pa se na osnovu toga planira riješiti polovina deficita, dok broj nezaposlenih opada prvi put nakon deset godina, kazao je premijer.Vlada FBiH saglasna je za pokretanje stečajnog postupka u Hidrogradnji d.d. Sarajevo, rekao je na press-konferenciji nakon sjednice Vlade federalni ministar energije, rudarstva i industrije Nermin Džindić.\nOn je dodao da akumulirani gubitak Hidrogradnje iznosi oko 60 miliona KM, da se u međuvremenu nije uspjela finansijski konsolidirati, da ima neizmirene obaveze prema PIO fondu i po osnovu izvršnih rješenja donesenih po raznim tužbama radnika.\nStoga Vlada smatra da je rješenje u nastanku nove, zdrave firme, s fokusiranjem na dva kamenoloma i zadržavanjem potrebnog radnog kadra, kazao je ministar.\nRekavši na početku pres-konferencije da ima saopćiti jednu ružnu i jednu dobru vijest, od kojih je ružna o Hidrogradji (mada se i ona može pretvoriti u dobru), Džindić je kao dobru vijest naveo da je Vlada danas odobrila Projektni zadatak za izradu energetske strategije Federacije BiH za period 2015-2035 s projekcijom na 2050. godinu.\nTo je jedan od koraka ka izradi državne strategije u ovoj oblasti, a Vlada će dalje ići u smjeru objavljivanja javnog oglasa i odabiru najboljeg ponuđača, konsultantske firme za izradu strategije.\nTaj dokument će sadržavati energetsku politiku, akcioni plan za provedbu i poglavlje o realizaciji plana, najavio je ministar Džindić uz napomenu da je u Federaciji u toku proces donošenja odgovarajućih zakonskih propisa u energetskom sektoru.\nInfo: Vlada FBiH\n← Operatori fiksne telefonije u BiH\nZAKON O ZADUŽIVANJU, DUGU I GARANCIJAMA USKLAĐEN S KRITERIJIMA SVJETSKE BANKE →


Ivan Nikčević - Blic Sport\nVardar se plasirao u četvrfinale Lige šampiona, Toskić sjajan\nMakedonski rukometni klub Vardar plasirao se u četvrfinale Lige šampiona, pošto je u revanšu osmine finala u Skoplju pobedio poljsku Vislu sa 25:24 (13:14).\nSelektor rukometne reprezentacije Srbije Dejan Perić poručio je da će ekipa pokušati na najbolji mogući način da iskoristi predstojeći turnir Superkup Nemačke i spremno dočeka prvenstvo Evrope u Poljskoj.\nĐurković: Izvinili smo se Nikčeviću i ne ide iz tima, spiker ga nije prozvao!\nGeneralni sekretar Rukometnog Saveza Srbije Božidar Đurković rekao je za sajt ove organizacije da je posle utakmice sa Austrijom odmah razgovarao sa levim krilom Ivanom Nikčevićem i da mu se izvinio zbog toga što mu nije uručena plaketa za doprinos timu.\nRukometni reprezentativac Srbije Ivan Nikčević neće više igrati za nacionalni tim, a odluku je doneo posle meča kvalifikacija za Evropsko prvenstvo sa Austrijom u Zrenjaninu, prenosi "Sportski žurnal".\nNenadić i Nikčević izgubili meč zbog kašnjenja ambulantnih kola od 36 sekundi\nNeverovatna scena dogodila su u poljskom rukometu, gde se pravila očigledno primenjuju strožije nego bilo gde na svetu. Lider prvenstva Visla poražena je službenim rezultatom 10:0 od Pjotrkova jer su ambulantna kola zakasnila sa dolaskom 36 sekundi više od dozvoljenog.\nNikčević: Mnogi nas osporavaju, ali dokazaćemo da nisu u pravu\nReprezentativac Srbije u rukometu Ivan Nikčević izjavio je da je kvalifikacioni turnir za Olimpijske igre u Alikanteu odlična prilika da se dokaže da uspeh na Evropskom prvenstvu u Beogradu nije bio slučajan.


„Padovi“ kvota za danas – 16. april 2019. - Sportske novosti\nNaslovna Fudbal Bet Info Fudbal „Padovi“ kvota za danas – 16. april 2019.\n„Padovi“ kvota za danas – 16. april 2019.\n17:00 Prostejov – Sokolov (Češka Republika – Division 2)\nDomaćin je favorit, ali ne izraziti, a razlog toga jeste pozicija na tabeli. Domaćin bi se eventualnim trijumfom pomerio od zone ispadanja na čak +6 bodova u odnosu na Mas Taborsko, iako bi tada Mas Taborsko imao utakmicu manje. Sa druge strane, Sokolov se nalazi daleko od zone ispadanja i daleko od eventualne promocije, te nas trijumf domaćina ovde ne bi mnogo začudio.\n18:00 Lok. Plovdiv – Septemvri Sofia (Bugarska – Bulgarian Cup)\nKvota na pobedu domaćina je u padu, a u pitanju je polufinale bugarskog Kupa, tačnije prvi od dva meča između ova dva rivala. Obe ekipe su u promenljivoj formi, regularan deo šampionata ekipa iz Plovdiva je završila na 8. mestu, a iz Sofije na 12. mestu na tabeli. Domaćinu je ovde sigurno Kup prilika da “spasi” sezonu, te bi pred svojim navijačima trebalo da slavi.\nPrethodni tekstUz domaćina je bogata tradicija\nSledeći tekstRoma bez njega u naredne tri nedelje!


Twitter ispravio bag zbog koga su tvitovi ''zaštićenih'' naloga bili vidljivi\nDruštvene mreže, 11.03.2014, 08:17 AM\nTwitter je ispravio veliki bezbednosni propust zbog koga su tvitove 90000 korisnika koji su odabrali da im nalozi budu “zaštićeni” mogli da vide korisnici kojima zahtev za praćenje ovih naloga nije bio odobren, što je trajalo najmanje tri meseca.\nOvaj problem se pojavio još u novembru prošle godine ali je tek sada rešen.\n“Bili smo upozoreni i ispravili smo bag koji za 93 788 zaštićenih naloga pod retkim okolnostima omogućava neodobrenim pratiocima da primaju zaštićene tvitove preko SMS poruka ili “push” obaveštenja od novembra 2013.”, kaže Bob Lord, direktor informatičke bezbednosti u kompaniji Twitter.\n“Ispravljajući bag, uklonili smo i sva ova neodobrena praćenja, i preduzeli korake za zaštitu od ovakve vrste baga u budućnosti.”\nLord je rekao da je Twitter poslao emailove svim vlasnicima zaštićenih naloga na koje je ovaj bag imao uticaj i zahvalio se onima koji su upozorili kompaniju na bag, kao i white hat hakeru koji je pomogao da se dijagnostifikuje problem.\nIako je ovaj bag mali u smislu broja korisnika na koje je imao uticaj, ovo nije prvi problem koji je u vezi bezbednosti a koji je mučio Twitter. Prošle godine kompanija je bila izložena pritisku da uvede dvostepenu verifikaciju nakon niza incidenata sa hakovanjem naloga.\nUprkos tome što je kompanija uvela dvostepenu verifikaciju u maju prošle godine, velike firme kao što je to bio slučaj sa Microsoft-om početkom ove godine, i dalje su žrtve napada online aktivista koji i dalje uspevaju da hakuju njihove Twitter naloge.


Nismo ni protiv bliskosti sa Srbijom, ni prijateljstva sa Rusijom - 13.07.2016, Sputnik Srbija\nNismo ni protiv bliskosti sa Srbijom, ni prijateljstva sa Rusijom\nCrna Gora danas obeležava 13. jul, Dan državnosti, a predsednik te zemlje Filip Vujanović ocenio je da je decenija od obnove nezavisnosti potvrdila vrednost i... 13.07.2016, Sputnik Srbija\nvesti, svet, filip vujanović, region\n09:35 13.07.2016 (Osveženo: 03:37 26.08.2021)\n© AFP 2022 / ATTILA KISBENEDEKPredsednik Crne Gore Filip Vujanović\nCrna Gora danas obeležava 13. jul, Dan državnosti, a predsednik te zemlje Filip Vujanović ocenio je da je decenija od obnove nezavisnosti potvrdila vrednost i nezamenljivost građanske i antifašističke Crne Gore.\nOn je sinoć na Cetinju na svečanosti povodom Dana državnosti rekao da je Crna Gora, obnavljajući nezavisnost, svima pokazala da to čini korist u građana, a ne protiv bilo koga.\nOd tri američka projekta za Balkan, Milo sproveo poslednji\n12 Jul 2016, 21:51\n„Ni protiv bliskosti sa Srbijom, s kojom želimo najbolje odnose koje poznaje međunarodna zajednica. Ni protiv viševekovnog i tradicionalnog prijateljstva s Rusijom. Imamo pravo da očekujemo od svih, posebno od prijatelja, da prihvate da naš suverenitet znači naše pravo da biramo vlastiti put“, rekao je Vujanović, koji danas boravi u radnoj poseti Srbiji.\nTaj put, kako je naglasio, nije razilaženje ni sa kim, već pronalaženje „našeg zasluženog mesta u međunarodnoj zajednici“, preneo je RTCG.\nCrnogorski predsednik smatra da su na Dan državnosti dužni da ponove posvećenost vrednostima antifašizma.\n„Na čuvanje drugog, drugačijeg i manjinskog trajno nas obavezuju naše manjine koje su nemerljiva i nedeljiva vrednost Crne Gore, a obaveza njihovog poštovanja garancija je skladnosti i dragocenosti našeg suživota. Duga ekonomska i migraciona kriza jasno je upozorila na rizik ugrožavanja suživota. Zato je naše građansko društvo trajan kapital, koji svi moramo negovati“, poručio je Vujanović.\nOn je ocenio da se „u proteklom milenijumu“ nisu menjala stremljenja ka slobodi i sticanju i očuvanju nezavisnosti.\n„Zato imamo, ne samo pravo, nego i istorijsku dužnost da obeležavamo i slavimo hiljadugodišnju tradiciju državnosti. Time poštujemo i afirmišemo nacionalni i državni identitet“, naveo je Vujanović.\nPremijer Srbije Aleksandar Vučić čestitao je predsedniku Vlade Crne Gore Milu Đukanoviću Dan državnosti, uz želje za uspešan razvoj Crne Gore i njenih građana.\n1 Jun 2016, 20:17\nKako se navodi u saopštenju pres-službe crnogorske vlade, Vučić je istakao poseban značaj koji Srbija pridaje daljem razvoju dobrih i tradicionalno prijateljskih bilateralnih odnosa sa Crnom Gorom.\nCrna Gora nije samo susedna zemlja, već veoma značajan politički i privredni partner Republike Srbije, sa kojim zajedno radi na realizaciji važnih infrastrukturnih projekata i na daljem unapređenju privredne, ali i saradnje u svim drugim oblastima od zajedničkog interesa, ističe se u čestitki.\n„Verujem da obostrana opredeljenost za članstvo u Evropskoj uniji i saradnja u procesu evrointegracija kvalitativno doprinosi izgradnji naših država, ostvarenju boljeg života naših građana i odnosima u regionu“, odaje Vučić u čestitki povodom 13. jula, Dana državnosti Crne Gore.\nVujanović će danas boraviti u radnoj poseti Beogradu, tokom koje će se sastati sa premijerom Vučićem, i predsednikom Srbije Tomislavom Nikolićem sa kojim će otvoriti „Crnogorsku kuću“.